Eropah Berdepan Risiko Lockdown, Punca EUR/USD Menjunam 70 Pips

Mata wang Euro jelas pamerkan penyusutan pada dagangan Selasa semalam selepas media melaporkan kerajaan Perancis semakin hampir untuk melaksanakan langkah penutupan ekonomi negara mereka bagi membendung penularan pandemik susulan kes jangkitan harian meningkat mendadak.
Ucapan Presiden Perancis, Emmanuel Macron akan menjadi tumpuan pada hari ini berkenaan tindakan kerajaan.
Turut menerima kesan peningkatan kes harian yang tinggi adalah di Amerika Syarikat (AS) dengan kebimbangan terus menyelubungi pasaran menjelang pilihan raya Presiden pada minggu hadapan.
Menjadi perhatian pelabur juga adalah isu pakej rangsangan ekonomi AS yang dijangka sukar untuk persetujuan dicapai sebelum pilihan raya. Malah, kenyataan Donald Trump juga yang mengatakan rakyat akan menerima pakej rangsangan terbaik selepas pilihan raya, menguatkan lagi perkara tersebut.
US dolar dilihat masih menunjukkan pengukuhan nilai, namun pelabur dijangka akan lebih berwaspada berdepan gelora pasaran sehingga dagangan bersambung ke minggu berikutnya.
Pada carta harga pasangan mata wang EUR/USD, harga telah membaut penurunan semula ke bawah paras tumpuan 1.18000 pada zon RBS (resistance become support) tersebut.
Penurunan harian dicatatkan sekitar 70 pips dari paras ketinggian 1.18400 turun mencecah ke paras 1.17700 sehingga sesi New York berakhir.
 Pergerakan harga perlahan di sesi Asia, namun penurunan lebih rendah akan dijangkakan pada sesi Eropah dan berikutnya.
Seterusnya, paras 1.17200 akan menjadi tumpuan sebelum penurunan yang diteruskan harga akan menguji semula zon support 1.16900.
Namun waspada jika harga kembali membuat kenaikan semula, paras 1.18000 akan kembali diuji sementara paras Moving Average 50 (MA50) pada rangka masa 1 jam pergerakan harga akan menjadi halangan untuk menentukan sama ada trend bullish sedang berlaku.
Kenaikan seterusnya akan menjadikan sasaran utama pada zon resistance 1.19000 yang masih belum dicapai untuk dagangan tempoh 6 minggu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Tak Tekan Brek, Emas Dah Tembus Bawah $1,830!

Jangkaan untuk Federal Reserve (Fed) untuk kekal berada pada landasan pengetatan dasar monetari telah memberi kesan penyusutan nilai yang berterusan terhadap emas.
Emas telah mengalami penurunan untuk 3 minggu berturut-turut di mana penurunan berterusan sehingga ke penghujung minggu ini.
Setelah data-data ekonomi Amerika Syarikat (AS) diterbitkan kukuh, Fed dilihat mengalami kesukaran untuk meneruskan langkah memperlahankan dasar dan ini membuatkan US dolar bertambah kukuh semula sementara emas pula tertekan.
Pada carta harga XAU/USD yang mengukur nilai emas berbanding US dolar, harga terus dipacu rendah sehingga hari ini (Jumaat) menyaksikan paras sokongan 1830.00 telah berjaya ditembusi.
Setakat dagangan sesi Eropah, harga telah susut ke sekitar 1820.00 dan berkemungkinan boleh jatuh lebih rendah pada sesi terakhir.
Harga kekal bergerak dalam trend bearish dengan halangan Moving Average 50 (MA50) pada rangka masa 1 jam di carta XAU/USD yang menghalang kenaikan harga emas.
 Untuk jangkaan penurunan lanjut, harga emas dijangka akan susut mencecah sekitar 1800.00 pula selepas berjaya tembus 1830.00 sebentar tadi.
Penurunan yang diteruskan akan terus catatkan paras terendah terbaru 7 minggu buat emas.
Namun jika lonjakan dipaparkan pada penutup dagangan minggu ini, pelabur akan waspada menyaksikan sama ada harga mampu tembusi paras 1830.00 dan halangan MA50 semula.
Bakal memberi isyarat awal pergerakan bullish, harga emas boleh membuat kenaikan menuju semula paras rintangan sebelum ini iaitu pada 1870.00.
Lihat gambar carta harga pasangan XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pelabur ‘Happy’, Emas Pilih Arah Berbeza Minggu Ini

Emas tampaknya semakin memancarkan sinarnya pada pembukaan suku ketiga tahun ini apabila harganya kembali memulih dari kejatuhan berterusan sebelum ini.
Didorong oleh pergerakan lemah US dolar ekoran data tinjauan sektor pembuatan Amerika Syarikat (AS) yang suram, emas memanfaatkan ruang untuk meningkatkan nilainya dalam pasaran.
Pelabur memerhati pergerakan harga di carta XAU/USD yang mengukur nilai emas berbanding US dolar di awal minggu ini.
Setelah kenaikan harga yang melonjak dari zon 1900.00, harga perlahan seketika di bawah paras 1920.00 yang menjadi rintangan untuk kenaikan diteruskan.
Bertahan di atas paras sokongan Moving Average 50 (MA50) pada rangka masa 1 jam di carta XAU/USD tersebut, harga emas pamerkan lonjakan di sesi New York semalam melepasi rintangan pada 1920.00.
Harga yang mencapai ketinggian 1930.00 walau bagaimanapun kembali berundur semula untuk menutup dagangan di penghujung sesi dengan perlahan di sekitar 1920.00 semula.
Memulakan dagangan sesi Asia hari ini (Selasa) dengan perlahan, harga cuba meneruskan kenaikan semula sehingga memasuki ke sesi Eropah namun tidak menunjukkan pergerakan yang begitu ketara.
 Jika kenaikan harga diteruskan mengatasi ketinggian dicapai semalam, harga emas seterusnya dilihat akan menguji zon 1940.00 sebelum mendaki lagi ke zon tumpuan berikutnya pada 1950.00.
Namun, jika corak kenaikan ini gagal dipertahankan, pelabur perlu bersedia untuk kejatuhan semula harga emas untuk trend bearish minggu-minggu sebelum ini bersambung lagi.
Penurunan harga jika melepasi paras 1920.00 seterusnya akan menyusur lebih rendah menuju zon support pada 1920.00.
Melanjutkan penurunan melebihi zon penting itu akan menjangkakan harga emas boleh jatuh hingga cecah sekitar 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kemelut Politik AS Punca Lonjakan Emas Dalam Sesi Asia!

Emas melonjak dalam sesi Asia pada Rabu selepas keadaan huru-hara politik yang berterusan di AS melambatkan prospek dasar ekonomi terutamanya yang berkaitan dengan potongan cukai dan perbelanjaan infrastruktur.
Emas bagi penghantaran Jun di bahagian Comex New York Merchantile Exchange meningkat sebanyak 0.60 peratus kepada $1,243.82 satu troy ounce dagangan copper futures menurun sebanyak 0.24 peratus kepada $2.544 sepound.
Semalam, harga emas meningkat lebih tinggi pada Selasa apabila kegelisahan politik di AS menambah tekanan kepada matawang gergasi. Dalam masa yang sama, kebanyakan data ekonomi juga menjejaskan jangkaan pemulihan pertumbuhan ekonomi AS pada suku kedua.
Sentimen juga beralih kepada asset safe-haven pada Selasa kerana pergolakan politik di Washington yang semakin memuncak selepas dua pegawai AS berkata bahawa Presiden Trump mendedahkan meklumat sensitif kepada Menteri Luar Russia di dalam mesyuarat yang diadakan pada minggu lepas.
 Trump juga mempertahankan keputusannya untuk berkongsi maklumat sensitif dengan Russia dengan menegaskan bahawa dia mempunyai “hak mutlak” untuk berkongsi “fakta” mengenai isu keganasan dengan Russia.
US Dollar menjunam ke paras terendah dalam tempoh enam bulan apabila kebimbangan mengenai agenda pentadbiran Trump semakin meningkat.
Menurut Fed rate monitor tools, pasaran kini meletakkan jangkaan sebanyak 67 peratus terhadap prospek kenaikan kadar pada bulan Jun berbanding jangkaan sebanyak 80 peratus bagi minggu sebelum ini.
12 Kes Serangan Ransomware WannaCry Dikenalpasti di Malaysia! – LE Global Services


Sentimen Terkini Pasaran Pada Awal Sesi Asia Hari Selasa

Matawang Yen didagangkan berhampiran paras terendah 10 bulan yang lalu berbanding US dollar pada Selasa berikutan sentimen yang semakin baik selepas termeterainya perjanjian AS-Kanada-Mexico pada Isnin yang menggantikan perjanjian NAFTA.
North American Free Trade Agreement (NAFTA) yang digantikan dengan USMCA terus memberi kesan positif kepada pasaran dalam sesi New York semalam dengan kenaikan CAD turut dipacu oleh peningkatan harga minyak mentah dunia.
Tidak lupa juga dengan peningkatan oleh matawang Sterling selepas kesediaan UK untuk memberi tawaran kepada Kesatuan Eropah (EU).
Indeks US dollar yang mengukur kekuatan matawang greenback berbanding enam matawang yang lain bergerak mendatar setakat pada pukul 9.56 pagi.
 Major pair seperti EUR/USD setakat ini membuat penurunan 0.07%, di mana GBP/USD didagang mendatar. USD/JPY pula naik 0.01%, dengan USD/CAD didagang 0.06% lebih rendah. USD/CHF pula didagang tinggi 0.01%. Pair AUD/USD dan NZD/USD masing-masing mencatat kenaikan 0.06% dan penurunan  0.11% setakat ini.
Menurut sidang media bersama antara wakil perdagangan AS, Lighthizer dan menteri luar Kanada, Freeland, “USMCA akan memberikan pekerja kita, petani, dan peniaga satu standard perjanjian perdagangan yang lebih tinggi sekaligus menghasilkan pasaran bebas yang adil dan membawa pertumbuhan ekonomi yang lebih kukuh.”
Bloomberg pada Isnin pula melaporkan bahawa Perdana Menteri Theresa May sedang bersedia untuk memberikan tawaran yang signifikan kepada Kesatuan Eropah (EU) dalam usaha mendapatkan perjanjian. Perjanjian perpisahan kedua-dua pihak selama ini berhadapan halangan dalam isu sempadan Ireland.
Selama ini kedua-dua pihak tersekat dengan persoalan bagaimana untuk mengelak pemeriksaan polis dan kastam di sempadan antara UK dan Ireland, namun pihak UK kini melihat jalan keluar untuk mendapatkan persetujuan, demikian yang dikatakan oleh pegawai rasmi kerajaan UK.


Presiden ECB Draghi Melihat Pemulihan Ekonomi Secara Meluas

Presiden Mario Draghi memberikan pandangan yang meyakinkan terhadap ekonomi Zon-Eropah pada Selasa, tetapi menegaskan ekonomi masih memerlukan polisi monetari yang akomodatif.
“Segala isyarat dalam ekonomi menunjukkan pengukuhan yang semakin meluas di Zon-Eropah,” kata Draghi dalam forum ECB di Sintra, Portugal.
“Deflasi kini digantikan oleh inflasi,” tambahnya.
Walaubagaimanapun, Draghi masih menegaskan walaupun Zon Eropah dalam trend pertumbuhan, dinamika inflasi masih perlahan.
Walaupun Draghi yakin dengan peranan polisi monetari dalam membangunkan semula inflasi, beliau menegaskan proses tersebut terkekang oleh kombinasi kejutan harga luaran, kelemahan pasaran buruh dan perubahan hubungan antara kedua-duanya.
 “Tempoh inflasi rendah sebelum ini juga memberi kesan kepada kelemahan dinamika inflasi,” tambahnya.
Draghi turut menjelaskan tentang kelemahan semasa inflasi adalah lebih banyak disebabkan faktor-faktor sementara.
“Walaubagaimanapun, sokongan polisi monetari masih diperlukan supaya dinamika inflasi boleh bergerak dan mengukuh dengan sendirinya.”
“Dengan ekonomi yang semakin meningkat, kita perlu mengubah polisi secara beransur-ansur, bagi memastikan rangsangan yang dijalankan menyokong pemulihan dengan mengambil kira ketidaktentuan,” kata Draghi.
Secara keseluruhan komen Draghi pada Selasa dilihat sebagai ‘kurang dovish’ berbanding sebelum ini di mana memberi isyarat pengurangan pelonggaran polisi dalam beberapa bulan akan datang.


EUR/USD Digegarkan Oleh Data Inflasi AS, Harga Turun Naik 200 Pips!

Persembahan menarik ditampilkan oleh pergerakan bagi mata wang utama dalam pasaran khususnya bagi US dolar dengan tumpuan terarah pada penerbitan data inflasi Amerika Syarikat (AS) yang memberi kejutan.
Kadar inflasi tahunan AS meningkat ke paras 7.5% pada Januari lebih tinggi mengatasi jangkaan 7.3%. Bacaan bulanan turut meningkat kepada 0.6% berbanding jangkaan untuk menurun.

Carta harga pasangan mata wang EUR/USD bergegar pada sesi New York semalam dengan reaksi awal harga terhadap data inflasi yang diterbitkan melihatkan harga membuat penurunan ekoran pengukuhan US dolar.
Namun, harga gagal menekan lebih rendah untuk melepasi zon support pada 1.14000 dan sekali lagi membuat kejutan apabila melonjak lebih 100 pips untuk mencatatkan paras ketinggian terbaru sekitar 1.13940 mengatasi ketinggian yang dicapai minggu lalu.
Berkemungkinan pemain pasaran bertindak mengambil dahulu keuntungan bagi posisi belian US dolar untuk menjangkakan US dolar bakal bergerak lebih kukuh selepas ini dengan jangkaan lebih jelas untuk Federal Reserve (Fed) mengetatkan polisi.
Penghujung sesi New York kembali menyaksikan US dolar pamerkan pengukuhan semula ekoran dipengaruhi oleh peningkatan hasil perbendaharaan 10 tahun AS yang melonjak melepasi paras 2%.
 Justeru, harga kembali menjunam semula pada carta EUR/USD untuk menguji kembali zon support 1.14000 bersambung pada sesi Asia pagi ini (Jumaat).
Penganalisis kini melihat harga lebih cenderung untuk meneruskan penurunan di bawah paras 1.14000 bersambung sehingga dagangan minggu hadapan.
Zon RBS (resistance become support) 1.12700 menjadi sasaran untuk penurunan harga pada trend bearish yang dijangka akan bermula.
Penurunan lanjut harga boleh mencecah sehingga zon support 1.11300 sekiranya situasi pengukuhan US dolar berterusan.
Sebaliknya jika kenaikan harga berlaku, paras ketinggian dicapai semalam akan diuji sekali lagi sebelum kenaikan lebih tinggi bakal menuju ke paras 1.15300 yang menjadi zon tumpuan pada dagangan Oktober dan November tahun lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tuntutan Faedah Pengangguran Kembali Menurun, Keadaan Pasaran Buruh Jadi Tanda Tanya!

Bilangan rakyat Amerika yang memfailkan tuntutan baharu untuk faedah pengangguran turun lebih daripada jangkaan minggu lalu, dengan pemfailan di Massachusetts berkurangan dengan mendadak, menunjukkan pasaran buruh kekal kukuh.
Tuntutan awal untuk faedah pengangguran turun 22,000 kepada 242,000 pelarasan musim bagi minggu berakhir 13 Mei, lapor Jabatan Buruh pada Khamis. Tuntutan melonjak kepada 264,000 pada minggu sebelumnya, didorong oleh lonjakan dalam pemfailan untuk insurans pengangguran di Massachusetts.
Jabatan Bantuan Pengangguran menyatakan bahawa mereka berhadapan peningkatan dalam tuntutan palsu di mana orang ramai cuba mendapatkan akses kepada akaun UI aktif atau memfailkan tuntutan UI baharu menggunakan maklumat peribadi yang dicuri.
 Ahli ekonomi yang ditinjau oleh Reuters telah meramalkan 254,000 untuk minggu terkini. Tuntutan tidak diselaraskan untuk Massachusetts jatuh 14,042 minggu lepas.
Pasaran buruh sedang diawasi dengan teliti untuk mendapatkan tanda-tanda tekanan daripada kempen kenaikan kadar faedah terpantas Federal Reserve sejak 1980-an untuk menjinakkan inflasi. Walaupun ia telah menunjukkan beberapa tanda perlahan, pasaran buruh kekal ketat, dengan 1.6 peluang pekerjaan untuk setiap penganggur pada bulan Mac, jauh di atas julat 1.0-1.2 yang konsisten dengan pasaran pekerjaan yang tidak menjana inflasi yang terlalu tinggi.
Tuntutan sedikit berubah antara minggu tinjauan April dan Mei. Ekonomi mencipta 253,000 pekerjaan pada bulan April, dengan kadar pengangguran jatuh kembali ke paras terendah 53 tahun sebanyak 3.4%.
Bilangan orang yang menerima faedah selepas minggu awal bantuan, proksi untuk pengambilan pekerja, turun 8,000 kepada 1.799 juta pada minggu berakhir 6 Mei. Tuntutan yang dikatakan berterusan kekal rendah mengikut piawaian sejarah, tetapi mungkin mengambil masa yang lebih lama bagi sesetengah penganggur untuk mencari kerja baharu.


Aussie Melonjak Susulan Kenyataan Gabenor Lowe Mengenai Dasar Monetari Tidak Konvensional

Pasaran sesi Eropah memperlihatkan matawang euro kekal berada di bawah tekanan untuk didagangkan lemah berbanding dolar Amerika meskipun terdapat peningkatan dalam sentimen perniagaan Jerman yang lebih baik daripada yang dijangkakan.
Sementara itu, pound meneruskan momentumnya untuk diniagakan rendah berbanding USD pada sesi Eropah selepas satu lagi tinjauan menunjukkan jurang antara Parti Konservatif dan Parti Buruh semakin rapat.
Ini menimbulkan kebimbangan pasaran terhadap peluang Parti Konservatif di bawah pimpinan PM UK Boris Johnson untuk memenangi pilihan raya akan datang semakin tipis.
Penganalisis memberi amaran kepada kepercayaan yang diletakkan oleh pasaran terlalu tinggi untuk Parti Konservatif mungkin akan mengecewakan pasaran sekiranya keputusan tinjauan lebih memihak kepada Parti Buruh menjelang pilihan raya pada Disember ini.
 Selain itu, perunding perdagangan AS dan China dilaporkan telah berbincang mengenai isu-isu utama yang menjadi kebimbangan kedua-dua negara dan turut mencapai kesepakatan mengenai penyelesaian masalah yang berkaitan.
Bagaimanapun, perkembangan positif tersebut gagal mengekalkan pengukuhan dolar USD untuk kembali menyusut berbanding yen pada dagangan sesi Eropah. Keraguan terhadap perkembangan perdagangan menyebabkan sentimen kembali berhati-hati.
Di sisi lain, dolar Australia melonjak susulan kenyataan Gabenor Reserve Bank of Australia (RBA), Philip Lowe yang menyatakan bahawa pelonggaran kuantitatif atau dasar monetari tidak konvensional adalah bukan sebahagian daripada agenda RBA.
Lowe juga memberitahu bahawa beliau tidak menjangkakan Australia akan sampai ke tahap yang memerlukan kadar faedah negatif.


US Dolar Mengukuh, Harga Minyak Brent Melepasi Paras $70 Setong

Pasaran Matawang
Matawang US dolar mengukuh berbanding yen dalam sesi dagangan Asia pada hari Selasa.
US dolar mengukuh berbanding matawang yen sebanyak 0.28% kepada 110.84. Manakala AUD/USD didagangkan rendah kepada 0.7955.
Indeks US dolar yang mengukur kekuatan matawang greenback berbanding matawang lain naik sebanyak 0.16% kepada 90.27 setakat jam 10.05 a.m.
Pengukuhan US dolar berbanding yen didorong laporan data Jepun, Producer Price Index (PPI) yang mengecewakan.
 Laporan yang dikeluarkan pada hari Selasa itu menunjukkan hanya 0.2% pada bulan Disember berbanding jangkaan yang mensasarkan 0.4% peningkatan. Berdasarkan kiraan tahunan, PPI Jepun bertumbuh sebanyak 3.1% berbanding sasaran pada 3.2%.
Pasaran Komoditi
Harga minyak bercampur pada hari ini apabila Harga minyak WTI naik kepada sekitar $63.37 setong dan Brent jatuh kepada $70.02 setong setakat jam 10.05 a.m.
Harga minyak yang bercampur ini berikutan pasaran menunggu pembukaan pasaran US untuk dibuka selepas cuti pada hari Isnin. Selain itu Morgan Stanley meramalkan harga minyak akan mencapai paras harga $75 setong pada suku tahun ketiga 2018.
Harga emas masih mengukuh dengan mencatat peningkatan 0.40% kepada 1.340.20 dalam sesi Asia.


Sentimen Kekal Berisiko, Ucapan Donald Trump Jadi Tumpuan!

Matawang pound meraih keuntungan dalam dagangan awal Asia, setelah mencecah paras enam bulan tertinggi berbanding euro dan peningkatan sebanyak 1% berbanding USD semalaman. Pound melonjak sehingga mencapai $1.2896 berbanding dolar dan kemudiannya kembali menyusut selepas itu.
Antara pendorong utama kenaikan pound adalah pengunduran Parti Brexit yang dipimpin oleh Nigel Farage daripada pilihan raya umum Disember ini. Farage memaklumkan bahawa partinya tidak akan bertanding untuk merebut kerusi dalam pilihan raya tersebut.
Sebelum pengumuman Farage, pound telah meningkat di atas paras $1.28 berikutan data yang menunjukkan pertumbuhan ekonomi UK berkembang kepada 0.3% pada suku ketiga 2019, naik daripada -0.2% dicatatkan pada suku kedua sebelum ini, yang merupakan penguncupan pertama sejak 2012.
 Sementara itu, dolar Amerika diniagakan meningkat pada awal sesi Asia walaupun masih terdapat keraguan terhadap perjanjian dagangan antara AS dan China yang membuatkan pelabur sentiasa berhati-hati. Indeks dolar yang mengukur dolar greenback berbanding enam matawang utama lain menokok kepada 98.25.
Tumpuan pasaran beralih kepada ucapan oleh Presiden AS Donald Trump pada hari ini di Kelab Ekonomi New York yang mungkin akan memberi beberapa kenyataan baru mengenai perjanjian perdagangan fasa pertama.
Selain itu, Trump dijangkakan akan menangguh keputusannya untuk mengenakan tarif ke atas kereta import Kesatuan Eropah (EU) untuk enam bulan lagi. Pengumuman tersebut akan dilakukan pada minggu ini.
Pada Mei lalu, Trump telah menyatakan import kenderaan dan alat penggantinya merupakan satu ancaman ke atas keselamatan negara. Beliau mengarahkan Wakil Perdagangan AS Robert Lighthizer, untuk berunding dengan EU dan Jepun serta melaporkan kemajuannya kepada beliau dalam tempoh 180 hari iaitu yang akan berakhir pada Rabu ini.


US dolar Pamer Pengukuhan,Trend Pergerakan Harga EUR/USD Bakal Berubah?

US dolar mula pamerkan pengukuhan pada dagangan hari ini selepas bergerak susut sejak minggu lalu dengan sentimen pasaran agak bercampur.
Krisis pandemik COVID-19 kekal menjadi pemacu utama pergerakan pasaran yang perlahan dengan kes jangkitan seluruh dunia telah mencecah lebih 2 juta. Amerika Syarikat dengan kes tertinggi melebihi 600,000 dan juga angka korban tertinggi melebihi 26,000 kematian.
Pengukuhan US dolar pada dagangan Rabu lebih ketara pada sesi Eropah berbanding matawang utama terutamanya Euro.
Kneaikan harga pada carta EUR/USD semalam terus mengekalkan siri kenaikan minggu lalu. Harga membuat kenaikan sekitar 80 pips lebih tinggi mengatasi ketinggian yang dicapai pada awal minggu.
Namun pada dagangan hari ini, harga kembali membuat penurunan bermula pada sesi Asia yang lebih perlahan, penurunan diteruskan sehingga ke sesi Eropah kembali ke zon RBS (resistance become support) di sekitar 1.09200.
Penurunan yang bakal diteruskan dilihat akan melepasi paras terendah mingguan pada sekitar 1.08900 sebelum menuju zon RBS lebih rendah pada 1.08400.
 Zon support pada 1.0770 yang diuji pada awal April akan menjadi destinasi pada penurunan harga yang seterusnya.
Namun jika harga kembali membuat lonjakan dan keluar dari zon RBS semasa, kenaikan harga akan kembali menguji paras ketinggian yang dicapai semalam sebelum menuju paras penting pada 1.1000.
Siri kenaikan harga yang berjaya diteruskan semula akan mendorong kenaikan lebih tinggi ke zon resistance di sekitar 1.1100.
Pelabur akan memberi tumpuan terhadap data jualan runcit Amerika Syarikat yang akan diterbitkan pada sesi New York sebentar nanti dan akan akan memberi kesan terhadap pergerakan US dolar.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Faktor Kejatuhan Harga Minyak Global Dalam Sesi Ini

Harga minyak merosot pada Rabu berikutan peningkatan jumlah inventori di AS telah memberi kesan kepada pasaran sambil diimbangi dengan kejatuhan jumlah eksport mentah di Arab Saudi.
Brent mentah yang menjadi penanda aras antarabangsa bagi minyak mentah berada pada $54.84 setong, menurun sebanyak 5 sen daripada paras terendah sebelum ini.
Dalam sesi ini, WTI mentah pula menyusut sebanyak 4 sen kepada $52.37 setong.
ANZ Bank memaklumkan pada Rabu bahawa harga minyak mentah sedikit menyusut berikutan
Institut Petroleum Amerika (API) pada Selasa berikutan peningkatan inventori minyak mentah dari AS.
 Walaupun inventori minyak mentah jatuh sebanyak 840,000 tong pada minggu berakhir 14 April kepada 531.6 juta tong, namun jumlah pengeluaran masih berlegar di paras tertinggi.
Data rasmi bagi pasaran ini akan dikeluarkan hari ini oleh Pentadbiran Maklumat Tenaga (EIA).
Di luar AS, kejatuhan pengeluaran minyak mentah Arab Saudi sepertu yang dirancang bagi separuh pertama tahun ini telah membantu menyeimbangkan pasaran. Pertubuhan OPEC yang telah dipimpin oleh Arab Saudi termasuk pengeluar utama yang lain seperti Russia telah bersetuju untuk mengurangkan pengeluaran sebanyak hampir 1.8 juta tong sehari sebagai salah satu usaha untuk mengekang lebihan bekalan disamping menaikkan harga.
Eksport minyak mentah Arab Saudi juga telah menjunam sebanyak 6.96 tong sehari pada bulan Februari daripada 77 juta tong yang direkod pada Januari.
Walau bagaimanapun, pengeluaran minyak mentah di sana telah meningkat sebanyak 10 juta tong sehari pada bulan Februari. Ini bermakna, minyak mentah masih mempunyai keupayaan untuk menyaksikan lambakan output di dalam pasaran.
Lonjakan Sterling Membantutkan Pengukuhan US Dollar


Ibarat Bom Jangka, Bila-bila Masa Sahaja USD Boleh Meletup

Menghitung detik untuk penerbitan laporan inflasi Amerika Syarikat, US dolar terus memaparkan pergerakan yang terbatas pada sesi Eropah.
Berbanding sekumpulan mata wang utama, indeks dolar yang mengukur kekuatan dolar greenback menyusut di bawah 108.00.
Pelabur kini mengambil pendekatan berhati-hati memandangkan jangkaan lemah terhadap inflasi AS pada bulan Ogos mungkin akan memberi pandangan baharu untuk penetapan dasar oleh Federal Reserve (Fed).
Data inflasi tahunan yang dijadualkan keluar pada sesi New York kelak, dijangka akan mencatatkan peningkatan lebih rendah kepada 8.1% berbanding 8.5% yang dicatatkan bulan sebelumnya.
 Sementara menantikan penerbitan data tersebut, pelabur telah diperlihatkan terlebih dahulu dengan laporan pekerjaan UK yang disiarkan pada pembukaan sesi Eropah.
Dengan catatan yang memberangsangkan, kadar pengangguran UK tanpa dijangka turun ke paras terendah terbaharu 48 tahun pada 3.6% pada Julai, manakala pertumbuhan upah pula meningkat lebih tinggi daripada dijangkakan.
Ini sekali gus memberi dorongan buat mata wang pound untuk melonjak, semakin jauh meninggalkan paras terendah 37 tahun yang disentuhnya minggu lalu.
Di samping itu, dolar Aussie juga meningkat lebih tinggi sementara dolar New Zealand dan Kanada pula bergerak mendatar di tengah-tengah penyusutan US dolar.


NFP Dorong EUR/USD Rekod Paras Terendah Terbaharu 2021

Menyambung dagangan penghujung Oktober sehingga pembukaan November, matawang USD kekal tidak berupaya untuk mencatat pengukuhan walaupun penerbitan data NFP Amerika Syarikat (AS) sangat memberangsangkan pada minggu lalu.
Penganalisis menilai penyusutan US dolar pada penutup dagangan minggu lalu didorong oleh aktiviti pengambilan untung (profit taking) setelah indeks dolar dilihat telah merekod paras tertinggi terbaharu satu tahun.
Penyusutan ketara pada hasil perbendaharaan AS 10 tahun yang telah jatuh di bawah paras 1.50% turut menjadi antara faktor yang menyebabkan USD sedikit tersungkur pada penutup dagangan minggu lalu.

Menyemak pergerakan harga pada carta pasangan matawang EUR/USD, harga sekali lagi telah pun mencipta paras terendah terbaharu 2021 sekitar 1.15135 setelah terima tekanan oleh pengukuhan USD melepasi support sebelumnya pada 1.15300.
Pergerakan harga dilihat terus memapar penurunan pada sesi Eropah (Jumaat) sehingga ke awal sesi New York dan hampir untuk cecah zon sokongan 1.15000 sebelum harga kembali melonjak.
 Lonjakan melebihi 50 pips yang dipamerkan juga nampaknya turut menguji semula paras halangan Moving Average 50 (MA50) pada timeframe 1 jam namun trend harga masih kekal kelihatan bearish.
Tetapi andai kata harga berupaya untuk menembusi trendline resistance berkenaan, harga berkemungkinan akan memberi reaksi awal untuk menguji semula zon SBR (support become resistance) 1.16000.
Namun jikalau pergerakan itu berlaku, kebarangkalian pelabur mungkin akan mula melihat perubahan trend bullish yang secara tidak langsung akan menilai zon SBR pada 1.17000 sebagai sasaran seterusnya.
Manakala paras terendah yang terbaharu pada 1.15135 akan turut menjadi tumpuan utama pelabur sekiranya harga masih lagi mengekalkan corak untuk terus membuat penurunan yang lebih rendah.
Penganalisis menjangkakan bahawa zon sokongan pada 1.15000 yang juga merupakan zon rintangan pada dagangan 2018 sehingga 2020 dijangka akan diuji jika harga terus menyusut dengan parah.
Lihat gambar carta pasangan matawang EUR/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Jatuh Lagi Ke Paras Terendah Terbaru Di Awal Minggu

Berbeza berbanding Euro, mata wang Pound pada dagangan pembukaan awal minggu semalam telah menunjukkan penyusutan lebih rendah berbanding US dolar yang mengukuh.
Pada carta harga pasangan mata wang GBP/USD, harga dilihat menyambung penurunan pada trend bearish untuk mencatatkan paras terendah terbaru lagi 16 bulan.
Menepati ramalan penganalisis, harga telah susut lebih rendah melepasi paras sokongan minggu lalu pada 1.32000 dan mencecah ke paras support 1.31000.

Pound gagal untuk membendung kemaraan US dolar yang mendapat kelebihan dalam situasi pasaran yang kekal berisiko di awal minggu ini di samping mengekalkan momentum pengukuhan selepas laporan pekerjaan NFP Amerika Syarikat (AS) yang kukuh diterbitkan Jumaat lalu.
Dengan situasi ni, pelabur akan menjangkakan penurunan lanjut harga melepasi support semasa pada 1.31000 sementara harga bergerak perlahan di sekitar tersebut pada sesi Asia pagi ini (Selasa).
Penurunan lebih rendah harga dijangka akan menguji paras sekitar 1.30600 sebelum menuju ke paras tumpuan seterusnya pada 1.30000.
 Penurunan yang diteruskan akan terus mencatatkan paras terendah terbaru harga sejak November 2020.
Walaupun begitu, pelabur tetap perlu berwaspada untuk sebarang kemungkinan yang boleh melonjakkan semula harga.
Kenaikan harga dilihat akan menguji zon 1.32000 sebelum kenaikan yang diteruskan pula bakal ke zon SBR (support become resistance) 1.33000.
Data inflasi AS dan bacaan pertumbuhan ekonomi UK akan dipantau pelabur pada minggu ini untuk menilai pergerakan bagi kedua-dua mata wang US dolar dan Pound.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Tak Jadi Tuju $2,000, Harga Emas ‘Pulang’ Ke $1,950

Lonjakan harga yang diharapkan pelabur emas nampaknya tidak berlaku di awal minggu semalam, sebaliknya nilai logam kuning itu kembali merosot ketika menyambung dagangan pada hari ini (Selasa).
Pada minggu lalu, faktor pengukuhan US dolar telah menekan harga emas jatuh merudum setelah harga pada mulanya susut di bawah paras $2,000.
Namun pada penghujung minggu, Pengerusi Federal Reserve (Fed) Jerome Powell menjadi penyelamat apabila kenyataan yang disampaikannya tentang dasar monetari bernada dovish, dan melemahkan US dolar.
Justeru, harga emas telah melonjak kembali pada penutup minggu lalu, namun kembali kecundang semula di awal minggu ini.
Presiden Fed James Bullard tampil dengan pandangan hawkish beliau semalam dengan menyatakan bahawa bank pusat masih memerlukan beberapa lagi kenaikan kadar faedah pada tahun ini.
Ini telah menghadkan penyusutan US dolar selain pelabur turut berwaspada memerhatikan perkembangan semasa dalam isu siling hutang di AS.
Pergerakan harga diterjemahkan pada carta XAU/USD yang mengukur nilai emas berbanding US dolar.
Setelah harga susut di bawah paras 2000.00, harga turun sehingga hampir mencecah paras 1950.00 sebelum melantun semula ke sekitar 1983.00.
 Lonjakan tersebut telah melepasi halangan Moving Average 50 (MA50) pada rangka masa 1 jam di carta itu memberi indikasi awal untuk trend berubah arah.
Namun lonjakan tidak berlaku semalam sebelum penurunan berlaku pada dagangan hari ini menuju semula ke paras 1950.00.
Corak bearish harga minggu lalu berkemungkinan akan diteruskan sekiranya harga berjaya turun lebih rendah menembusi zon sokongan harga 1950.00 tersebut.
Penurunan yang diteruskan seterusnya akan mensasarkan untuk menyentuh pula sekitar 1900.00 yang turut menjadi tumpuan harga sebelum ini.
Namun jika harga berjaya melonjak semula dari zon 1950.00, halangan MA50 perlu dilepasi untuk memberi isyarat kenaikan harga bakal bermula.
Seterusnya paras 2000.00 akan dicapai semula harga selain meneruskan pergerakan bullish yang lebih jelas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenaikan Harga EUR/USD Terbantut Menjelang Mesyuarat ECB

Prestasi dagangan US dolar dilihat agak tidak menentu dalam pasaran namun penganalisis masih melihat kecenderungan untuk mata wang utama tersebut terus susut dengan sentimen ekonomi yang semakin pulih.
Pasaran saham AS juga menyaksikan indeks S&P 500 memanjat ke paras tertinggi terbaru menambahkan lagi keyakinan para pelabur sementara memberi tekanan terhadap US dolar.
Walau bagaimanapun, US dolar pada sesi New York semalam telah pamerkan pengukuhan berbanding mata wang utama sebelum kembali bergerak lemah semula pada dagangan yang bersambung pada sesi Asia pagi ini (Khamis).
Mata wang Euro juga bakal berisiko untuk didagangkan pada hari ini menjelang keputusan mesyuarat polisi bank pusat Eropah (ECB).
Seperti yang dilihat pada carta harga pasangan mata wang EUR/USD, harga yang membuat kenaikan sehingga ke zon SBR (support become resistance) 1.21500 kembali menjunam semula di bawah paras 1.20900 semalam.
Namun kenaikan harga dipamerkan smeula dan harga dilihat cuba untuk membuat kenaikan di atas paras halangan Moving Average 50 (MA50) pada rangka masa 1 jam pergerakan harga dan akan memberikan isyarat kenaikan harga semula.
 Kenaikan yang diteruskan akan kembali menguji zon SBR 1.21500 sebelum kenaikan lebih tinggi bakal menuju zon SBR seterusnya pada 1.22200.
Sekiranya harga jatuh lebih rendah pada hari ini, zon sokongan harga sekitar 1.20900 akan diuji sekali lagi.
Penurunan lebih rendah harga yang berterusan berpotensi mencecah sehingga ke paras tumpuan 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisisi GOLD – Emas ‘Jinak’ Semula Lepas Capai Paras $2,000

Mencetus kegembiraan para pelabur, harga emas membuat kejutan pada dagangan awal minggu ini dengan berjaya mencapai paras $2,000.
Susulan krisis yang melanda, ini merupakan kali ketiga emas capai $2,000 setelah melakukannya pada tahun 2020 (Covid-19) dan 2022 (perang Rusia-Ukraine).
Namun seperti yang dijangkakan penganalisis, harga emas tidak bertahan lama di atas paras $2,000 tersebut sebelum kembali didagangkan menyusut sedikit di sesi New York semalam.
Emas dilihat menjadi tarikan sebagai aset safe-haven ketika krisis global mencetus kebimbangan dalam pasaran.
Pelabur kini masih memantau perkembangan krisis selain berwaspada menjelang mesyuarat FOMC yang akan berlangsung pada minggu ini.
Dagangan yang menyambung pada Selasa dilihat berlegar di sekitar 1970.00 dan menguji paras sokongan Moving Average 50 (MA50) pada rangka masa 1 jam di carta XAU/USD tersebut.
 Jika harga berjaya bergerak melantun naik semula, paras 2000.00 akan kembali dicapai yang kini dilihat sebagai zon rintangan terbaru buat emas.
Sekiranya berjaya lepasi ke paras lebih tinggi, paras ketinggian terbaru 1 tahun akan dicatatkan dengan sasaran menuju puncak 2070.00 yang telah dicapai paras Februari 2022 yang lalu.
Namun jika harga emas gagal papar prestasi cemerlang, harga berkemungkinan semakin turun menjauh dari ketinggian 2000.00 yang dicapai semalam.
Zon 1950.00 menjadi tumpuan awal diuji sebelum harga yang menyambung penurunan lebih rendah bakal menuju kembali sekitar 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Matawang Forex Setakat Ini.

Dolar hanya meningkat sedikit pada pasaran Asia hari (Khamis) ini berikutan kebimbangan terhadap keadaan konflik geopolitik antara Amerika dan Korea Utara, manakala matawang kiwi pula lebih dovish kerana pelabur masih memberi tumpuan terhadap perubahan kadar faedah negara tersebut.
Indeks US dolar yang mengukur kekuatan greenback berbanding enam matawang utama yang lain meningkat 0.02% kepada 93.43 setakat jam 9.40 pagi.
Bank pusat New Zealand (RBNZ) telah mengekalkan kadar faedahnya kepada 1.75% seperti yang dijangkakan. Jangkaan tersebut dibuat berdasarkan keadaan inflasi yang masih berada disekitar 2%.
Pasangan matawang NZD/USD susut 0.34% selepas keputusan tersebut kepada 0.7342.
 Di Jepun pula, permintaan terhadap mesin jentera teras menurun kepada 1.9% pada bulan Jun walapun dijangka akan meningkat kepada 3.7%. Keputusan tersebut menyebabkan permintaan tahunan susut 5.2% lebih daripada jangkaan 1.0%. Selain itu, harga pengeluar juga meningkat 0.3% pada bulan Julai dan berdasarkan laporan tahunan, harga meningkat sehingga 2.6% melebihi jangkaan.
USD/JPY susut 0.04% kepada 110.03 manakala AUD/USD meningkat 0.2% kepada 0.7906
Pada Selasa lepas, Trump mengeluarkan kenyataannya selepas beberapa jam Kim Jong-un (ketua negara Korea Utara) berjaya menghasilkan senjata nuklear kecil untuk dimuatkan ke dalam peluru berpandu. Tekanan geopolitik berlaku selapas Pyongyang membalas kenyataan dengan menyebut “sedang meneliti” pelan mereka untuk menyerang Guam di Amerika Pasifik, dimana menempatkan  pangkalan tentara US.
Indeks harga pengeluar dan indeks harga pengguna hari ini dan esok akan mengalihkan tumpuan para pelabur daripada masalah geopolitik yang berlaku untuk mencari tanda-tanda penukaran monetari polisi Fed tahun ini. Pasaran tertumpu dengan laporan ini berikutan rekod kadar inflasi yang bergerak perlahan beberapa bulan yang lepas menyukarkan jangkaan Federal Reserve untuk meneruskan peningkatan kadar faedah dalam masa yang terdekat.


Kenyataan Optimis Gabenor Adrian Orr Kembali Kukuhkan Dagangan Kiwi

Dagangan dolar New Zealand kembali melonjak pada sesi pasaran Asia hari ini setelah Gabenor bank pusat, Adrian Orr menyampaikan mesej yang positif dalam kenyataan beliau sebentar tadi.
Beliau menyatakan New Zealand kini berada dalam keadaan terbaik untuk merebut peluang serta berdepan cabaran dalam kadar faedah global yang rendah.
Gabenor Orr turut menyatakan terdapat dorongan fiskal yang kukuh melalui perbelanjaan awam serta pelaburan.
Untuk pandangan semasa, bank pusat melihat adalah tidak perlu untuk tindakan polisi monetari yang tidak konvesional.
 Beliau yang melihat kebanyakkan bank pusat utama sedang bergelut berdepan cabaran inflasi yang masih berada di bawah sasaran, berasa yakin untuk kadar faedah kekal berada di paras rendah untuk beberapa tahun selain menyediakan peluang untuk lebih banyak pelaburan.
Reserve Bank of New Zealand (RBNZ) pada mesyuarat polisi monetari September semalam telah mengekalkan kadar faedah di paras 1.00%, paras terendah yang direkodkan selepas penurunan sehingga 50 mata asas pada mesyuarat sebelumnya.
Susulan keputusan mesyuarat bank pusat dikeluarkan, dagangan Kiwi mencatatkan kenaikan harga sebelum pergerakan harga kembali perlahan sehingga sesi berikutnya.
Namun, kenyataan optimis Gabenor Adrian Orr pada sesi Asia pagi ini kembali meningkatkan semula dagangan dolar New Zealand itu.


EUR/USD Berpotensi Cecah 80 PIPS Penurunan Ke Paras Support

Dagangan sesi pasaran Eropah petang ini dihiasi dengan data-data ekonomi pada zon Eropah. Jam 3 petang, data GDP (KDNK) di Jerman dikeluarkan dan menepati jangkaan pasaran di mana angka bacaan kekal tidak berubah pada paras sifar.
Diteruskan pula pada jam 5 petang, data tinjauan IFO perniagaan di Jerman pula sedikit membimbangkan apabila mencatatkan sedikit penurunan pada bacaan untuk bulan Februari. Dengan itu, penurunan angka tersebut merekodkan siri kejatuhan untuk kali ke enam berturut-turut sejak bacaan data November yang lalu.
Tidak terhenti disitu, tumpuan beralih pula kepada data indeks harga pengguna (CPI) yang mengukur kadar inflasi untuk bacaan bulan Januari yang dikeluarkan pada jam 6 petang. Data inflasi kekal tidak berubah di paras 1.4% seperti jangkaan dan bacaan data bulan sebelumnya.
Data inflasi teras turut kekal tidak berubah di paras 1.1% menepati jangkaan dan bacaan bulan sebelumnya.
Diperhatikan pergerakan harga pada chart pasangan matawang EUR/USD sejak dagangan Rabu lalu, harga bergerak dalam julat sekitar 40 pips di paras resistance 1.13700 dan paras SBR (support become resistance) pada 1.13300.
 Jika USD berjaya menekan harga pada chart EUR/USD, harga berkemungkinan turun sekitar 80 pips dari paras Magic Pivot 1.1339 ke paras support 1.1264 (MagicS3).
Namun, jika harga berjaya meneruskan kenaikan, paras resistance 1.13700 akan menjadi tumpuan pasaran sama ada harga mampu menembusi paras tersebut untuk ke paras lebih tinggi.
Lihat gambar chart EUR/USD di bawah untuk rujukan analisis teknikal anda dan perhatikan juga paras tumpuan yang digariskan pada indicator Moshed Magic Line yang menjadi tarikan harga.

Paras support: 1.1312, 1.1291, 1.1264.
Paras resistance: 1.1360, 1.1387, 1.1408.


Exit Poll Menunjukkan Konservatif Kehilangan Majoriti, Gbp/Usd Jatuh 250 Pip

Pusat-pusat undi pilihanraya UK telah ditutup pukul 5 pagi tadi waktu Malaysia dan ‘exit poll‘ telah pun dikeluarkan yang menunjukkan Parti Konservatif gagal mengekalkan majoriti di parlimen UK.
Exit poll adalah tinjauan yang dibuat kepada pengundi yang meninggalkan pusat undi dan ditanya tentang bagaimana mereka mengundi di dalam pilihanraya.
Harus diingat, ini adalah ‘exit poll’ dan bukannya keputusan rasmi pilihanraya UK. Keputusan rasmi boleh saja menunjukkan keputusan yang berbeza atau jauh berbeza daripada ‘exit poll’. Hal ini juga boleh menyebabkan pergerakan pasaran yang volatile (turun-naik) begitu tinggi.
Kita bakal mendapat keputusan rasmi pertama seawal pukul 6 pagi waktu Malaysia.
Dalam ‘exit poll‘ yang dikeluarkan sebentar tadi menunjukkan Parti Konservatif mendapat 314 kerusi, di mana Parti Buruh dengan 266 kerusi. Dengan keputusan ini dijangka Parti Theresa May (Konservatif) gagal mengekalkan majoriti di Parlimen UK.
Jika inilah hasil rasmi dalam pilihanraya UK, ia akan menyebabkan ketidaktentuan yang tinggi dalam kerajaan yang akan dibentuk selepas ini.
Parti Konservatif akan kehilangan kuasa dalam pentadbiran sama ada secara domestik atau global.
 Harus diingat hasil akhir adalah rundingan Brexit dan jika inilah hasil rasmi pilihanraya UK hari ini akan memberi ketidaktentuan dalam rundingan dengan Kesatuan Eropah kerana Theresa May tidak mempunyai kedudukan yang kukuh dalam kerajaan.
Terlalu banyak ketidaktentuan dalam pilihanraya kali ini dengan tinjaun awal menunjukkan Konservatif hanya kekurangan 12 kerusi untuk mendapat majoriti mudah.
Oleh itu, di sini ada dua senario yang mungkin akan berlaku dalam keputusan rasmi. Pertama adalah Parti Konservatif mendapat kerusi yang lebih rendah daripada 314 dan kedua Parti Konservatif mendapat majoriti mudah 326 kerusi atau lebih daripada itu.
Apa yang akan berlaku kepada pasaran khususnya matawang Gbp adalah terdapat potensi khususnya Gbp/Usd untuk meneruskan kejatuhan jika situasi pertama yang berlaku dalam keputusan rasmi. Bagi situasi dua, Gbp dijangka akan menguat semula daripada kejatuhan sebentar tadi.
Satu lagi peringatan adalah, dalam pengiraan undi yang sedang berjalan kita akan mendapat maklumat terkini tentang parti mana yang mendahului dan perkara ini sudah tentu akan menyebabkan pasangan matawang Gbp/Usd khususnya, bergerak turun-naik dengan pantas.
Apa-apa sahaja boleh berlaku dalam pasaran, dan kami akan mengemaskini maklumat rasmi dari masa ke semasa.
Belajar lebih lanjut tentang Analisis Fundamental – KLIK SINI


Pound Gagal Bendung Dominasi US Dolar, GBP/USD Papar Corak Bearish Harga

Menepati ramalan para penganalisis pasaran, pergerakan harga pada carta pasangan mata wang GBP/USD mempamerkan corak penurunan harga pada minggu ini selepas bergerak mendatar di sekitar zon harga 1.39000 sepanjang minggu lalu.
Pound Sterling dilihat gagal mengekang dominasi oleh US dolar selepas laporan pekerjaan NFP Amerika Syarikat (AS) yang diterbitkan kukuh pada Jumaat.
Selain data inflasi AS yang menjadi tumpuan pada sesi New York mala mini, pelabur juga berwaspada terhadap dagangan Pound menjelang data Keluaran Dalam Negara Kasar (KDNK) UK untuk suku kedua yang akan diterbitkan pada Khamis.

Harga jatuh di bawah zon 1.39000 dan bergerak di bawah paras halangan Moving Average 50 (MA50) pada rangka masa 1 jam memberi isyarat pergerakan bearish harga.
Penurunan harga dilihat sedang menuju ke zon RBS (resistance become support) 1.38000 selepas harga melonjak di atas paras tersebut pada dagangan penghujung Julai lalu.
 Penurunan lebih rendah yang diteruskan harga berkemungkinan boleh mencecah sehingga ke paras 1.37000 pada minggu ini sekiranya US dolar berjaya kekalkan momentum pengukuhan ke atas Pound.
Sebaliknya jika harga melonjak semula, zon SBR (support become resistance) 1.39000 akan kembali diuji semula untuk isyarat pergerakan harga selanjutnya.
Lonjakan lebih tinggi melepasi zon SBR tersebut akan mendorong kenaikan harga untuk menuju zon rintangan pada 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kalendar Ekonomi Mingguan 20 – 24 Jul 2015

Perjanjian baru Greece akhirnya dicapai, tetapi ia tidak membantu Euro. Secara umum, Dollar AS menikmati keuntungan yang luas. Minggu ini mempunyai angka perumahan Amerika Syarikat dan juga peristiwa-peristiwa penting lain yang bakal menjadi penggerak utama pasaran.
Sedikit ulasan minggu lepas:
Satu “aGreekment” telah dicapai pada awal pagi Isnin dengan penyerahan Greece kepada penjimatan selepas Grexit diletakkan di atas meja rundingan. Kami melihat tanda-tanda untuk pasaran kembali kepada keadaan normal tetapi dengan keadaan buruk yang begitu banyak, tiada siapa yang benar-benar gembira dan Euro kembali lebih rendah. Krisis ini boleh berehat sementara, sebelum membuat kemunculan semula.
Pada masa yang sama, Dollar AS melihat angka bercampur-campur, dengan jualan runcit jatuh meleset dari jangkaan. Walau bagaimanapun, beberapa angka yang lebih baik dan dengan berulangnya niat Yellen untuk menaikkan “interest rate” pada tahun ini, Dollar muncul sebagai pemenang terutamanya berbanding mata wang komoditi. USD|CAD menyentuh 1.30, AUD|USD mencapai paras terendah baru walaupun GDP China adalah baik dan NZD|USD jatuh di bawah paras terendah selepas krisis. Satu-satunya mata wang yang menewaskan Dollar AS dengan agak baik adalah pound, terima kasih kepada komen agresif dari Carney.
Berikut adalah agenda utama dalam kalendar Forex minggu ini:
Jom kita lihat:
Rabu, 11:05 Pagi
Ucapan Gabenor RBA:  Gabenor Reserve Bank of Australia Glenn Stevens dijadual berucap di Sydney. Dia boleh berucap tentang keputusan RBA baru-baru ini untuk mengekalkan “interest rate” pada kadar 2% dan juga hasrat untuk menyediakan langkah-langkah ransangan seterusnya, termasuk satu lagi penurunan kadar. Pertumbuhan ekonomi Australia adalah lebih lemah daripada ramalan, tetapi dijangka meningkat semula dalam tempoh dua tahun akan datang. Stevens menyatakan RBA akan memantau data dan bertindak sewajarnya.
Rabu, 10:00 Malam
 Jualan Rumah sedia ada AS:  Jualan rumah sedia ada, ataupun rumah terpakai adalah sebahagian besar dari pasaran. Setelah mencapai 5.35 juta setahun pada bulan Mei, satu lagi kenaikan kepada 5.41 juta adalah dalam jangkaan. Federal Reserve memantau sektor perumahan, yang selari dengan kitaran ekonomi.
Khamis, 5:00 Pagi
Keputusan “interest rate” New Zealand:  Bank pusat New Zealand menurunkan “interest rate” buat kali pertama dalam tempoh empat tahun, mencapai 3.25% untuk melindungi ekonomi yang bergantung kepada eksport dan dari risiko deflasi.  Empat kenaikan kadar berturut-turut yang berakhir pada bulan Julai 2014 dan pertumbuhan tahunan yang memuaskan sebanyak 3%, tidak menghalang RBNZ untuk mengurangkan “interest rate”; apabila harga susu merosot lebih daripada 50% dan permintaan dari China yang lemah. Ahli ekonomi menjangkakan, sekurang-kurangnya satu lagi pemotongan akan dibuat sebelum akhir tahun ini.
Khamis, 8:30 Malam
Tuntutan Pengangguran AS:  Bilangan permohonan baru untuk bantuan pengangguran, turun lebih dari jangkaan pada minggu lalu – mencapai 281 ribu. Ahli ekonomi menjangkakan penambahan 284 ribu tuntutan. Penurunan sebanyak 15 ribu dari 296 ribu pada sebelum ini; menunjukkan pasaran buruh AS sudah cukup kuat untuk menyokong kenaikan “interest rate” pada tahun ini meskipun sektor pembuatan masih lemah. Tuntuan purata bergerak empat minggu meningkat 3,250 kepada 282,500 pada minggu lepas. Ukuran empat minggu kekal di bawah garis 300 ribu selama 16 minggu berturut-turut. Jumlah tuntutan dijangka mencecah 285 ribu minggu ini.
Jumaat, 8:45 Pagi
Markit “Flash Manufacturing PMI” China:  Penilaian bebas untuk ekonomi China boleh memberi penerangan yang lebih baik, tentang apa yang sedang berlaku di sana, selepas GDP positif, yang datang daripada kerajaan. Setelah skor akhir 49.4 mata pada Jun, kenaikan kecil kepada 49.8 adalah dijangka, hanya di bawah paras 50 mata yang memisahkan pertumbuhan daripada penguncupan.
Jumaat, 10:00 Malam
Jualan rumah baru AS:  Walaupun jualan rumah baru hanyalah sebahagian kecil daripada transaksi, setiap jualan mempunyai kesan yang lebih luas ke atas infrastruktur dan perbelanjaan tambahan. Selepas mencecah paras tertinggi 546 ribu buah pada bulan Mei lalu, kejatuhan kecil kepada 541 ribu buah rumah adalah dalam jangkaan pada kali ini.

** Semua masa dalam waktu Malaysia dan yang sewaktu dengannya GMT +8


Kedudukan Terkini Matawang : Matawang Sterling Melonjak Naik Berbanding US Dolar!

Matawang US dolar menyusut pada hari ini berikutan jangkaan bahawa the Fed akan mengurangkan kadar faedah semakin tipis dan dalam masa yang sama matawang euro mencatat pengukuhan selepas data sektor swasta zon Eropah positif, secara tak langsung memberi harapan bahawa blok ekonomi tersebut dapat menghindari kemelesetan.
Indeks US dolar yang mengukur dolar greenback berbanding enam matawang utama didagangkan susut sebanyak 0.20% pada paras 98.012 setakat jam 10.00 p.m. Disisi lain matawang Euro mencatat pengukuhan susulan daripada data PMI Jerman dan Perancis pada bulan Ogos yang melebihi jangkaan. Walaubagaimanapun laporan menunjukkan sektor pembuatan Jerman masih kekal pada paras yang gawat dan aktiviti dalam sektor perkhidmatan juga semakin peralahan.
Pada awal pembukaan hari rabu, laporan minit mesyuarat FOMC bulan lepas telah mengecewakan jangkaan pasaran. Laporan FOMC menunjukan bahawa pengurangan kadar faedah pada bulan lepas bukanlah satu permulaan lanjutan pelonggaran monetari.
 Para pelabur kini sedang menantikan ucapan Jerome Powell di Jackson Hole pada keesokan hari bagi mendapatkan indikasi mengenai sejauh mana bank pusat bersedia untuk menurunkan kadar faedah.
Disisi lain pada ketika ini, beberapa bank pusat utama telah mengurangkan kadar faedah bagi menghadapi pertumbuhan ekonomi global yang perlahan akibat perang dagang AS dan China.
Matawang pound pula didagangkan kukuh berbanding US dolar susulan komentar Merkel yang mengatakan bahawa isu Brexit dapat diselesaikan pada 31 Oktober nanti.


90 Pips Penurunan Pada Dagangan USD/JPY Sejak Semalam!

Pasangan matawang safe-haven USD/JPY mencatatkan penurunan sehingga 70 pips pada dagangan semalam (Selasa) selepas pergerakan harga mendatar pada hari sebelumnya di bawah paras resistance 108.500 yang gagal ditembusi harga.
Harga dibuka tinggi pada carta harga USD/JPY pada permulaan dagangan Julai iaitu Isnin lalu apabila sentimen pasaran dipandu oleh perkembangan positif rundingan dagang antara Amerika Syarikat dan China pada persidangan kemuncak G20 di Jepun hujung minggu lalu.
Namun, sentimen positif pasaran gagal dikekalkan membuatkan matawang safe-haven Yen kembali mengukuh semula mendapat permintaan tinggi oleh pemain pasaran seterusnya menekan harga pada dagangan USD/JPY.
Tekanan harga ke paras lebih rendah gagal dikekang oleh matawang USD yang turut diniagakan berwaspada menjelang laporan data pekerjaan NFP Amerika Syarikat pada minggu ini.
Selepas ketegangan perang dagang AS-China kembali reda, kebimbangan pasaran terarah pula pada laporan ancaman Amerika Syarikat untuk tambahan tarif bernilai $4 bilion barangan dari Eropah, memberi kelebihan terhadap dagangan safe-haven buat masa ini.
Data tumpuan yang akan menjadi perhatian pada hari ini adalah laporan pekerjaan ADP NFP untuk sektor swasta di Amerika Syarikat dan juga data PMI bukan-perkilangan tinjauan ISM pada sesi New York malam nanti.
Diperhatikan pergerakan harga pada carta USD/JPY, harga yang membuat penurunan semalam meneruskan lagi penurunan sejak awal sesi Asia bermula hari ini sehingga ke paras support 107.590 (MagicS1) pada indicator Moshed Magic Line hari ini.
Harga kemudian mendatar di paras tersebut sehingga dagangan bersambung ke sesi pasaran Eropah hari ini sebelum dijangka akan meneruskan pergerakan harga ke paras lebih rendah.
 Penurunan harga seterusnya berkemungkinan akan cuba melepasi paras support pada 107.321 (MagicS2) sebelum momentum penurunan harga yang berjaya dikekalkan akan mendorong harga untuk mencecah ke zon support pada dagangan minggu lalu sekitar 106.800.
Penurunan ke paras tersebut akan mencatatkan pergerakan harga lebih 100 pips dari paras pembukaan harga pada sesi Asia pagi ini.
Namun jika harga kembali membuat kenaikan semula, paras Magic Pivot 108.033 dijangka akan menjadi paras tumpuan awal harga sebelum menguji paras 108.302 (MagicR1) yang berada pada zon SBR (support become resistance).
Lihat gambar carta harga bagi pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 107.590, 107.321, 106.878.
Paras resistance: 108.302, 108.745, 109.014.

Team INTRADAY menggunakan bacaan dan carta forex dari Broker SaracenMarkets.


Tak Cukup Nafas, USD Buat Terjunan Maut!

Mata wang gergasi US dolar menjunam parah selepas dikejutkan dengan bacaan inflasi Amerika Syarikat yang lebih rendah daripada dijangkakan pada bulan Oktober.
Walaupun indeks harga pengguna (CPI) AS bulanan sedikit tersasar daripada dijangkakan dengan catatan 0.4% tidak berubah daripada bacaan sebelumnya, namun pelabur lebih memberi tumpuan pada bacaan tahunan.
Inflasi tahunan meningkat 7.7% pada bulan lalu, lebih baik daripada jangkaan untuk kenaikan 7.9% dan menurun daripada catatan sebelumnya 8.2% pada September.
Angka terbaru ini juga merupakan paras terendah pernah dicatatkan sejak Januari dan pelabur kini percaya bahawa inflasi di AS telah mencapai kemuncaknya pada bulan Jun, dengan rekod 9.1%.
Rentetan daripada itu, pelabur mengubah jangkaan bahawa Federal Reserve (Fed) akan mula memperlahankan kenaikan kadar faedahnya pada mesyuarat polisi seterusnya.

Ekoran itu, indeks dolar jatuh mendadak dengan mengalami penurunan harian terburuknya sejak 2015 setelah kerugian 2.28% pada Khamis.
Sementara berbanding yen pula, US dolar mencatatkan hari terburuknya sejak 2016 dengan kehilangan 3.7% sebaik sahaja data dikeluarkan.
Mata wang pound pula meraih keuntungan harian terbesarnya sejak 2017 dengan lonjakan lebih 3%, bersama-sama dengan dolar Aussie yang melonjak hampir 3% iaitu prestasi terbaiknya sejak 2011.
Euro pula mencatat peningkatan hampir 2%, membawanya didagangkan pada paras ketinggian 3 bulan berbanding greenback.
Menjadi tumpuan pelabur seterusnya adalah penerbitan data keluaran dalam negara kasar (KDNK) UK pada sesi Eropah akan datang.


US Dollar Mula Bangkit Dari Kerugian Awal Gara-Gara Faktor Ini!

US Dollar didagang melonjak dalam sesi Asia pada Isnin disamping data yang agak mengecewakan dari New Zealand dan Australia.
US Dollar Index yang mengukur kekuatan US Dollar kali terakhir dinilai meningkat berbanding enam matawang utama yang lain sebanyak 0.08 peratus.
Di New Zealand, data imbangan perdagangan bagi bulan Januari dilaporkan defisit sebanyak NZ$ 3.470 Billion tahun ke tahun.
NZD/USD, 30 minit
Sementara itu di Jepun, data pengeluaran perindustrian merosot sebanyak 0.8 peratus berbanding dengan ramalan peningkatan sebanyak 0.3 peratus. Dalam masa yang sama, bacaan jualan runcit dicatat meningkat. Pair USD/JPY jatuh 0.10 peratus selepas data tersebut dikeluarkan disamping menanti ucapan Trump yang bakal diumumkan minggu ini.
USD/JPY, 30 minit
 Di Australia, Kredit sektor swasta melonjak sebanyak 0.20 peratus. Ekonomi negara ini juga dicatat pada bacaan defisit sebanyak A$3.9 Billion. AUD/USD menurun sebanyak 0.01 peratus dalam sesi ini.
NZD/USD, 30 minit
Semalam, US Dollar mula memadamkan kerugian awal apabila jangkaan terhadap prospek kenaikan kadar pada bulan Mac semakin meningkat.
Kini, Fed Rate Monitor Tool menunjukkan bacaan sebanyak 33 peratus berbanding 26 peratus sebelumnya.
Pemulihan mendadak terhadap matawang itu juga berpunca daripada butiran lanjut yang dinantikan daripada Presiden Trump minggu ini.
Ini Yang Terjadi Kepada Logam Hitam Menjelang Pengumuman Data Mingguan Dari AS!


Analisis Teknikal EUR/USD – Timeframe H1 – 12/9/2018

Pergerakan harga bagi pasangan matawang EUR/USD pada dagangan semalam dilihat cuba untuk menguji SBR (support become resistance) pada paras 1.16500 namun tidak berjaya menembusi (breakout) paras tersebut dan juga terdapat resistance (MagicR1) pada Moshed Magic Line di situ, sebelum harga membuat terjunan dan kembali semula ke paras daily pivot semalam. Pada sesi pasaran Asia dibuka hari ini, pergerakan harga agak perlahan dan sedikit menurun dan berada di bawah paras daily pivot 1.1606 hari ini dan harga semasa bergerak di sekitar paras 1.15900 setakat jam 2.40 petang. Jika harga terus didagangkan lemah, harga dilihat akan menuju ke paras support terdekat di paras 1.1566 (MagicS1) dan seterusnya ke major support di 1.15300 dimana paras itu juga dilihat hampir dengan support 1.1527 (MagicS2). Jika harga mampu breakout paras support 1.15300 dan support MagicS2, kemungkinan paras yang akan dicapai adalah pada support 1.1487 (MagicS3).
Sebaliknya, jika sentimen tidak menyokong pengukuhan matawang USD dan EURO membuat lonjakan harga, berkemungkinan harga akan membuat kenaikan dan bergerak di atas paras daily pivot dan menguji paras resistance MagicR1 dan juga zon SBR di zon harga 1.16500. Jika harga berjaya menembusi paras tersebut dan membuat kenaikan, harga dilihat akan menuju ke resistance terdekat di paras 1.1684 (MagicR2). Seterusnya, jika kenaikan harga diteruskan, tumpuan adalah pada major resistance di paras 1.17200 dimana paras tersebut juga adalah paras resistance Magic Line (MagicR3). Pasaran akan melihat sama ada harga mampu breakout paras resistance tersebut atau harga akan kembali membuat penurunan semula.
 Teliti juga sentimen pasaran semasa dan juga berita-berita yang mempengaruhi pergerakan harga untuk disesuaikan ke dalam analisis teknikal anda. Perhatikan paras support dan resistance pada Moshed Magic Line.

Paras support: 1.1566, 1.1527, 1.1487.
Paras resistance: 1.1645, 1.1684, 1.1724.


GBP/USD Catat Lonjakan Harian Sehingga 150 Pips!

Pound Sterling kekal didagangkan positif di sesi Asia pada Rabu menjelang data inflasi UK yang akan diterbitkan pada awal sesi Eropah.
Seperti Euro, matawang Pound juga berjaya memanfaatkan kelebihan untuk mengukuh berbanding US dolar dalam pasaran dengan kenaikan harian pada carta pasangan GBP/USD mencapai 150 pips.
Penyusutan US dolar yang berterusan akan terus menyokong momentum kenaikan harga pada carta GBP/USD.
Sementara, tumpuan turut terarah pada rundingan terbaru Brexit antara EU dan UK yang akan berakhir pada Jumaat. Walaupun UK menyatakan harapan untuk kesepakatan dicapai, namun perunding Britain memberi isyarat bahawa mereka tidak akan menerima sebaran syarat yang menggugat UK. Hal ini memberikan kebimbangan kepada pelabur untuk berwaspada terhadap dagangan Pound.
Jika diperhatikan pada carta GBP/USD, harga telah melonjak melepasi zon resistance 1.32000 dan menyambung kenaikan pada dagangan hari ini ke paras 1.32600.
Berkemungkinan harga akan turun dahulu ke paras 1.32000 membentuk zon RBS (resistance become support) terbaru sebelum kembali meneruskan kenaikan semula ke paras lebih tinggi.
 Sekiranya kenaikan harga berjaya melepasi paras 1.32800, paras resistance seterusnya yang akan dituju harga adalah pada ketinggian 1.35000 yang dicapai pada Disember 2019.
Namun, penurunan semula harga di bawah paras sokongan Moving Average 50 (MA50) akan memberi isyarat trend bearish harga semula.
Seterusnya, zon support pada 1.30000 dilihat akan menjadi destinasi tumpuan untuk siri penurunan harga.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Perkembangan Terkini Regulasi Pasaran Forex Dunia

Timbalan Gabenor Bank Pusat Australia (Reserve Bank of Australia,RBA) Guy Dabelle membincangkan tentang regulasi dalam pasaran matawang pada pagi tadi yang memberikan panduan terkini Global Code of Conduct (Panduan Kod Global).
Global Code ini adalah rangka kerja yang dibuat oleh jawatankuasa gabenor Bank for international Settlements (BIS) dalam urusniaga pasaran matawang. Bank for international Settlements (BIS) adalah bank pusat kepada bank-bank pusat seperti The Fed (bank pusat US) dan European Central Bank (Bank Pusat Kesatuan Eropah).
BIS tidak menawarkan perkhidmatan kewangan kepada individu dan syarikat. Bank ini terletak di Basel, Switzerland dan mempunyai wakil di Mexico dan Hong Kong.
 Dabelle mengatakan, “kita berada pada trek yang betul untuk menyiapkan kod ini supaya ia boleh dikeluarkan di London pada May 2017”. Tambahnya lagi, “untuk mencapai kepada objektif asal kod ini, ia perlu diterima dan dipersetujui oleh semua pemain pasaran matawang”.
Melalui jawatankuasa di dalam BIS ini, bank pusat di seluruh dunia perlu mengikuti regulasi yang telah dibuat berkaitan pasaran tukaran matawang yang mana pasaran paling tinggi kecairannya di dunia.
Menurut Bank for international Settlements (BIS), jumlah urusniaga pasaran tukaran matawang mencapai $5.3 trilion sehari.
Dabelle menunjukkan bank-bank pusat utama di dunia memberikan komitmen kepada pembuatan rangka kerja kod ini dan menyatakan wakil dari RBA sendiri terlibat dalam pembinaannya. Untuk rekod, proses pembuatan rangka kerja ini bermula pada May tahun lepas.


Analisis Teknikal GBP/USD – Timeframe H1 – 27/11/2018

Perkembangan rundingan Brexit masih berada di tahap yang positif di mana proses rundingan dilihat optimis berada di landasan yang betul. Namun, tumpuan seterusnya adalah kepada undian Parlimen terhadap pelan Brexit Theresa May yang akan diadakan pada pertengahan Disember nanti. Oleh itu, dilihat pergerakan harga pada chart pasangan matawang GBP/USD untuk dagangan Isnin semalam, harga membuat kenaikan sejak awal sesi dagangan Asia bermula lagi. Namun, harga kemudiannya menunjukkan penurunan yang berlaku disebabkan faktor dollar USD yang mengukuh berikutan sentimen pasaran yang kembali berisiko menekan semula harga ke paras lebih rendah. Kenaikan harga dilihat melepasi paras Magic Pivot dan menyentuh paras resistance MagicR1 pada indicator Moshed Magic Line semalam sebelum harga turun bergerak rendah semula dari paras Magic Pivot.
Pada sesi pasaran Asia pagi ini, harga bergerak perlahan dan mendatar lebih rendah dari paras Magic Pivot 1.2819 sehingga menjelang pembukaan sesi pasaran Eropah. Jika harga gagal melepasi paras Magic Pivot hari ni, harga berkemungkinan menyambung momentum penurunan yang dibuat semalam dan menuju ke paras support 1.2776 (MagicS1) di sekitar paras harga membuat lonjakan drastik minggu lalu. Sedikit lagi penurunan harga akan menguji pula paras support 1.2749 (MagicS2) dan jika harga terus mengalami kejatuhan, harga berkemungkinan akan ke paras sekitar 1.2706 (MagicS3) untuk menguji zon major support pada chart GBP/USD yang diuji harga pada penghujung Oktober lalu.
Sebaliknya, jika harga kembali membuat kenaikan lebih tinggi dari paras Magic Pivot, paras resistance 1.2846 (MagicR1) akan menjadi destinasi awal kenaikan harga sebelum lonjakan harga seterusnya berpotensi mencapai paras ketinggian di sekitar resistance 1.2889 (MagicR2). Seterusnya, harga akan menguji pula paras lonjakan harga pada minggu lalu di paras ketinggian 1.2916 (MagicR3) jika kenaikan harga masih berjaya dikekalkan.
 Terus ikuti perkembangan rundingan Brexit dan juga data-data ekonomi global dalam memantau pergerakan harga pada chart GBP/USD. Lihat indicator Moshed Magic Line untuk rujukan tambahan anda dalam mendapatkan hasil analisis teknikal yang lebih berkualiti.

Paras support: 1.2776, 1.2749, 1.2706.
Paras resistance:  1.2846, 1.2889, 1.2916.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Adakah Dagangan GBP/JPY Akan Terus Mencari Paras Terendah Yang Terbaru?

Matawang Pound Sterling masih diniagakan lemah dan menunjukkan prestasi kurang cemerlang pada minggu ini. Perkembangan pada rundingan Brexit yang perlahan terus menjadi faktor kemerosotan matawang British tersebut dalam pasaran semasa.
Selain itu, laporan data pekerjaan UK turut dilihat lemah apabila tumpuan diberikan kepada indeks purata pendapatan yang menurun. Angka bacaan mencatatkan penurunan 3.2% daripada 3.5% untuk bulan Mac.
Pasaran pekerjaan semakin membimbangkan dan akan merosot lebih teruk ekoran faktor Brexit yang menjejaskan pelaburan perniagaan.
Tiada laporan terbaru berkenaan rundingan Brexit buat ketika ini dan ini membuatkan dagangan Sterling agak mendatar namun masih menunjukkan risiko ke arah penurunan.
Jika diperhatikan dagangan pada pasangan matawang GBP/JPY, harga dilihat bergerak mendatar pada zon support 141.500 hari ini sebelum harga mula menunjukkan sedikit penurunan pada awal dagangan sesi pasaran Eropah.
Harga cuba untuk membuat penurunan melepasi paras terendah yang dicapai pada minggu lalu berhampiran paras support 141.113 (MagicS1) pada indicator Moshed Magic Line hari ini.
 Jika harga berjaya meneruskan penurunan ke paras lebih rendah, harga dijangka akan melepasi paras 140.826 (MagicS2) sebelum mencecah penurunan ke paras sekitar 140.299 (MagicS3).
Namun jika harga kembali membuat kenaikan semula melepasi paras Magic Pivot 141.640 hari ini, jangkaan kenaikan harga akan melepasi paras ketinggian semalam sebelum menuju ke paras resistance pada 142.741 (MagicR3) yang berada pada zon SBR (support become resistance).
Lihat gambar chart pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 141.113, 140.826, 140.299.
Paras resistance: 141.927, 142.454, 142.741.


Bullish Separuh Jalan, Kenaikan GBP/JPY Terkandas Pada ¥169.00

Pada mulanya pelabur telah melihat isyarat untuk perubahan arah harga pada carta pasangan mata wang GBP/JPY di awal minggu ini.
Harga telah menunjukkan corak kenaikan sekaligus mengakhiri pergerakan bearish pada minggu sebelum ini setelah terjunan harga dari paras ketinggian 172.00.
Harga yang susut mencecah ke paras sekitar 165.200 di penghujung minggu lalu akhirnya telah memaparkan lonjakan semula di awal minggu ini mencapai paras 169.00.
Pound gagal untuk mengekalkan pengukuhan apabila didagangkan lebih lemah berbanding Yen pada Rabu semalam. Pelabur mula berwaspada menjelang terbitan data pertumbuhan ekonomi UK?
Jika diteliti, data keluaran dalam negara kasar (KDNK) yang bakal diterbitkan dijangkakan catat bacaan yang lemah. Ini berkemungkinan akan memberi kesukaran untuk bank pusat meneruskan pengetatan dasar monetari.
Pada Rabu semalam, harga pada carta GBP/JPY yang membuat terjunan dari paras 168.00 telah menunjukkan pergerakan di bawah halangan Moving Average 50 (MA50) memberi isyarat perubahan trend bearish semula.
Setelah gagal untuk melanjutkan corak kenaikan di awal minggu, harga telah susut ke paras 166.200 di penghujung sesi New York semalam sebelum terdapat lantunan perlahan harga pada dagangan yang bersambung ke sesi Asia pagi Khamis.
 Sekiranya harga masih melanjutkan penurunan lebih rendah, zon support pada 165.00 akan kembali menjadi tumpuan untuk diuji lagi minggu ini setelah 4 minggu harga berada di atas zon tersebut.
Penurunan lebih rendah yang dilanjutkan dijangka berpontensi untuk mencecah sehingga paras sekitar 162.00.
Namun, jika harga berjaya melonjak semula menuju dagangan penghujung minggu ini, rintangan pada 168.00 akan diuji sebelum harga yang melepasi halangan MA50 akan menjadi isyarat awal perubahan trend bullish.
Dan jika harga berjaya menyambung semula kenaikan di awal minggu, berkemungkinan ketinggian dicapai pada 169.00 minggu ini mampu diatasi sebelum catatkan ketinggian terbaru.
Sasaran seterusnya adalah untuk kembali semula ke paras rintangan pada ketinggian 172.00 yang telah dicapai pada awal minggu lepas.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 13/3/2018

EUR/USD dijangkakan berpotensi untuk membuat kenaikan retracement samaada ke sekitar Key Resistance 1.2360 atau lebih tinggi ke 1.2390 pada hari ini selagi ia tidak breakout minor trendline H1 ketika ini.
 Peluang yang boleh diperhatikan adalah di sekitar level resistance tersebut, jika terbentuknya signal sell sekitarnya, kebarangkalian adalah tinggi untuk ia kembali bearish dan breakout trendline. Jika bearish, target terhampir adalah ke sekitar Key Support iaitu 1.2280.
Kesimpulannya, selagi ia tidak breakout major bearish trendline(rujuk timeframe daily), mood masih bearish secara keseluruhannya ketika ini dari segi teknikal.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Aussie Merosot Ekoran Kejatuhan Inflasi, AS Dolar Mengekalkan Prestasinya.

Matawang AUD menunjukkan kemerosotannya sejurus sahaja data kadar inflasi dikeluarkan. Inflasi harga pengguna Australia perlahan kepada 1.3% pada suku tahun pertama 2019 daripada 1.8% pada suku tahun sebelumnya dan di bawah sasaran pasaran 1.5%. Ini merupakan kadar inflasi terendah sejak suku tahun ketiga 2016.
Dalam perkembangan matawang Euro pula, matawang ini berisiko untuk didagangkan rendah lagi. Hal ini ditunjukkan dalam data yang keluar dalam kalendar ekonomi Jerman hari ini. Indeks Iklim Perniagaan Ifo di Jerman jatuh 0.5 mata dari bulan sebelumnya kepada 99.2 pada April 2019, jangkaan pasaran yang hilang 99.9.
 Sementara itu, AS Dolar meneruskan pengukuhannya dengan mendapat sokongan daripada musim pendapatan korporat yang kukuh serta data ekonomi yang lebih baik daripada jangkaan. Terbaru, data jualan rumah baru di Amerika Syarikat mencatatkan kenaikan sekaligus mendorong pelabur untuk meningkatkan permintaannya terhadap matawang USD.
Menjelang pembukaan sesi New York malam ini, pelabur akan mula beralih tumpuan kepada mesyuarat penetapan kadar faedah oleh Bank of Canada. Pelabur berkemungkinan merasakan kebimbangan dengan jangkaan penurunan kadar oleh BOC. Pada Mac, Loonie mengalami kejatuhan ke paras terendah dua bulan dagangan selepas kebimbangan pada perbelanjaan pengguna, sektor perumahan dan juga kadar inflasi. Namun, kebimbangan tersebut sedikit dipulihkan dengan peningkatan pada kadar jualan runcit dan indeks harga pengguna selepas beberapa minggu dagangan.
Namun, faktor tersebut masih belum cukup untuk menepis jangkaan dovish daripada keputusan bank pusat. Kenyataan susulan daripada Gabenor Carney akan menjadi tumpuan utama pelabur untuk mendapatkan sebarang petunjuk untuk tindakan kenaikan kadar yang seterusnya.


Preview Tiga Laporan Ekonomi Yang Menjadi Fokus Hari Ini

Ucapan Vlieghe, Ahli MPC UK (4.50 petang)
Semalam BoE sekali lagi mengekalkan penetapan kadar faedah pada paras 0.25% seperti yang dijangkakan dengan undian 7-2. BoE turut mengatakan prestasi ekonomi adalah lebih baik daripada yang dijangka bulan lalu, dan inflasi berpotensi naik melebihi 3 peratus pada Oktober – sedikit tinggi daripada jangkaan sebelum ini – inflasi bulan lalu merekod kenaikan ke paras 2.9%.
Ketika ini, prestasi ekonomi Britain adalah lebih baik daripada jangkaan pada 2016, namun perlahan pada separuh pertama 2017sehingga melahirkan kebimbangan BoE terhadap inflasi naik berlebihan semakin berkurangan walaupun ekonomi berkembang kukuh dalam jangka sederhana.
Bagi mencari petunjuka-petunjuk baru kepada penetapan polisi bulan November ini, Gertjan Vlieghe, salah seorang daripada 9 ahli MPC akan memberi pandangan beliau terhadap polisi semasa dan kesannya kepada ekonomi UK.
Jualan Runcit & Makro Data US (8.30 Malam)
Malam ini, US akan mengeluarkan dua laporan jualan runcit dan indeks pembuatan. Tumpuan akan diberikan bagi mencari petanda kepada pengukuhan ekonomi US dengan jangkaan ekonomi akan berkembang kukuh pada suku tahun ketiga.
 Penganalsis menjangkakan jualan runcit pada bulan ke bulan (m/m) meningkat 0.1% bagi bulan Ogos.
Indeks pembuatan New York, yang menjadi petanda aras dalam sektor pembuatan dijangka menunjukkan penuruan pada bulan Ogos kepada 18.2, berbanding bulan sebelumnya.
Data-data makro US yang dikeluarkan  adalah penting sebagai penilaian terakhir sebelum ahli-ahli Fed membuat undian untuk menaikkan atau menurunkan kadar pada mesyuarat FOMC 19-20 September.
Indeks dolar kini didagang pada paras 92.09, naik 0.05%, sedikit mengukuh berbanding matawang utama yang lain di sesi Asia hari ini.

Kiraan pelantar Baker Hughes
Data mingguan aktiviti penggalian minyak oleh Baker Hughes akan dikeluarkan hari ini. Kiraan jumlah pelantar mingguan ini penting sebagai salah satu petunjuk kepada jangkaan pengeluaran minyak serta permintaannya di Amerika.
Pada hari Khamis, harga minya WTI naik ke paras $50.49 sebelum jatuh dan tutup di paras harga $49.80 setong. Harga minyak kekalkan momentum keuntungan untuk dua minggu berturut-turut. Sintemen bullish pada harga emas turut disokong oleh jangkaan permintaan minyak mentah dunia yang akan melonjak, mengimbangi lebihan bekalan sedia ada.


Pasaran Minyak Mentah Kembali Menguat Apabila Didagang Pada $50 Setong!

Minyak mentah di AS dicatat pada $50 setong pada Jumaat berikutan sokongan pasaran yang semakin kuat terhadap sektor ini.
WTI mentah juga mencatat lonjakan yang agak mengejutkan apabila didagang pada $50.44 setong pada Khamis.
Menurut salah seorang penganalisis pasaran, trend ini mungkin akan berterusan jika sekiranya pasaran minyak mentah menjadi semakin baik.
Selain itu, sekiranya OPEC menjalankan perancangan untuk membekukan bekalan seperti yang dirancang, harga minyak mentah akan kembali stabil setelah menyaksikan penurunan bekalan buat minggu ketiga berturut-turut.
 Minyak mentah di Amerika Syarikat juga jatuh 500 juta tong buat kali yang pertama sejak Januari.
Menurut perancangan awal, Menteri Tenga Algeria berkata bahawa OPEC mampu untuk membekukan sehingga 0.5 juta tong minyak mentah sehari.
Dalam pada itu, wakil kedua-dua pengeluar OPEC dan bukan ahli OPEC akan bertemu untuk perbincangan lanjut mengenai persetujuan awal untuk membekukan bekalan dalam persidangan tenaga yang dijadul bakal diadakan pada minggu depan.

Anda Pasti Akan Tenggelam Dalam Lautan Buku Jika Masuk Ke Dalam Tempat Ini!


Data Pekerjaan Kanada Suram, Ini Reaksi Dolar Loonie!

Selain data pekerjaan NFP Amerika Syarikat, pasaran turut menyaksikan pengeluaran data pekerjaan Kanada yang menunjukkan pertumbuhan lebih perlahan dan sekali gus memberi peluang kepada US dolar untuk meningkat lebih tinggi berbanding loonie.
Data dari Statistik Kanada melaporkan negara itu telah menambah sebanyak 64,000 pekerjaan pada bulan Julai, lebih rendah dari jangkaan pasaran untuk meningkat sebanyak 150,000 pekerjaan. Bacaan ini juga menunjukkan penurunan daripada catatan pada bulan sebelumnya sebanyak 230,700.
Sementara itu, kadar pengangguran Kanada pula turun kepada 7.5% daripada 7.8% yang dicatatkan sebelumnya, dan sedikit tersasar daripada jangkaan untuk menurun pada 7.4%. Pekerjaan kekal 1.3% di bawah tahap Februari 2020.
 Menurut penganalisis, pertumbuhan pekerjaan cenderung melambat kerana banyak majikan melaporkan kekurangan tenaga kerja kerana menerima bantuan dari langkah rangsangan daripada kerajaan dan kebimbangan mengenai risiko di tempat kerja yang tinggi.
Dolar Kanada terus didagangkan lebih rendah pada sesi dagangan Isnin, ketika US dolar terus mempertahankan pengukuhan berbanding kebanyakan pesaing utamanya susulan data NFP yang memberangsangkan.
Dalam pada itu, kemerosotan harga minyak mentah dunia turut memberi kesan buat dagangan dolar loonie yang ditekan oleh kebimbangan akibat penularan varian Delta secara global akan melemahkan prospek permintaan bahan bakar


Pendirian Terkini Ahli FOMC Tentang Kenaikan Kadar The Fed

Presiden Fed cawangan Cleveland, Loretta Mester pada Khamis mengulangi pendiriannya untuk menaikkan kadar The Fed dan mengurangkan defisit dalam imbangan kira-kira (balance sheet) bank pusat tahun ini berikutan ekonomi AS yang dijangka meningkat selepas suku pertama.
“Jika ekonomi terus meningkat seperti jangkaan, saya percaya kita perlu mengurangkan akomodasi dalam polisi semasa dengan kenaikan Fed Fund Rate,” kata beliau yang akan mengundi dalam penentuan polisi monetari tahun depan.”
Presiden The Fed cawangan Dallas, Robert Kaplan pula menjangkakan dua lagi kenaikan tahun ini, satu pandangan yang sejajar dengan pendirian keseluruhan ahli The Fed.
 The Fed telah menaikkan kadar satu kali tahun ini dalam mesyuarat polisi awal Mac dan Kaplan menegaskan dalam forum di Washington bahawa tiga kali kenaikan adalah yang minimum.
Manakala Presiden cawangan New York, William Dudley mengatakan ekonomi ketika ini semakin memberangsangkan. Oleh itu, The Fed perlu meneruskan kenaikan kadar bagi mengelakkan ekonomi dari terlalu panas. Dudley adalah Presdien Fed yang paling berpengaruh selain Yellen dan Fischer.
Dudley mengatakan bacaan inflasi terkini menjadikan beliau lebih yakin inflasi 2% dapat dicapai. Katanya lagi, “Walaupun masih terdapat ketaktentuan dalam polisi fiskal, ia akan menjadi lebih seimbang dari masa ke semasa.
Dudley adalah rakan rapat kepada Janet Yellen dan merupakan pengundi tetap penetapan polisi monetari FOMC.


Pergerakan Pasaran Tukaran Matawang Forex Setakat Sesi Asia

Dolar Australia menjunam pada Selasa selepas penetapan kadar faedah Reserve Bank of Australia pukul 12.30 tengah hari tadi.
Bank pusat Australia itu mengekalkan kadar faedah di paras terendah 1.50% seterusnya memperlihatkan Aud/Usd tertekan hampir 80 pip setakat pukul 1.40 tengah hari.
Indeks US dolar yang mengukur kekuatan matawang greenback berbanding enam matawang utama yang lain juga susut 0.02% kepada 95.93. Usd/Jpy setakat ini jatuh 46 pip kepada 112.92.
Untuk pengetahuan pembaca, pasaran US ditutup hari ini sempena hari kemerdekaan.
 Jualan runcit di Australia yang dikeluarkan pagi tadi merekod kenaikan 0.6% dari bulan ke bulan melebihi jangkaan 0.2% kenaikan, namun masih gagal mengurangkan junaman oleh Aud/Usd.
US dolar dalam sesi Isnin meningkat berbanding matawang utama yang lain disokong oleh data sektor pembuatan yang melebihi jangkaan pasaran. Dengan data yang semakin baik semalam, ia dilihat menambah sedikit keyakinan kepada satu lagi kenaikan kadar faedah di US tahun ini.
Data US semalam menunjukkan aktiviti sektor pembuatan melonjak ke paras tertinggi tiga tahun lalu pada Jun. Ia juga memprlihatkan pertumbuhan ekonomi yang kukuh di US setakat ini.
Matawang Pound dan Euro adalah dua matawang yang banyak menghalang pengukuhan US dolar sejak beberapa bulan ini berikutan data-data dan sentimen positif. Terbaru Gabenor Carney dan Presiden ECB Draghi memberikan komen positif terhadap polisi monetari negara masing-masing dan menyokong kedua-dua matawang sepanjang minggu lalu.
“Pasaran seperti mempunyai pandangan yang bertentangan dengan pendirian kami tentang aktiviti ekonomi tidak sepenting inflasi dalam penetapan polisi monetari,” kata penganalisis Silvia Ardagna di Goldman Sach. “Mungkin ini disebabkan momentum dalam aktiviti ekonomi yang semakin berkurangan dari paras tertinggi dan pertumbuhan masih kekal di atas trend, di mana inflasi melebihi sasaran bank pusat.” Tambah Silvia dalam memberi pendapat terhadap ekonomi UK.


Dolar Kanada Jatuh Berbanding Matawang Lain Dengan Kejatuhan Harga Minyak Mentah

Dolar Kanada (CAD) bergerak lebih rendah berbanding matawang-matawang utama yang lain pada Rabu selepas harga minyak mentah merosot sejak Selasa.
Harga minyak mentah WTI (West Texas Intermediate) jatuh $2.34 sejak Selasa yang merupakan penurunan terbanyak sejak bulan Jun yang lalu.
Berikut merupakan pergerakan matawang CAD setakat pukul 10.48 malam:

CAD/USD merosot 0.43%
CAD/JPY merosot 1.05%
CAD/EUR merosot 0.59%
CAD/GBP merosot 0.35%

 Harga minyak terus jatuh menjunam pada Selasa berikutan spekulasi terhadap data inventori minyak mentah U.S. yang dijangka akan menunjukkan peningkatan yang besar.
Data rasmi laporan minyak oleh Energy Information Administration (EIA) akan dikeluarkan pukul 11.30 malam pada Rabu bagi minggu yang berakhir pada 10 November.
Berdasarkan laporan American Petroleum Institute (API) yang dikeluarkan pada Selasa, inventori minyak U.S meningkat sebanyak 6.5 juta tong pada minggu lepas berbanding jangkaan penganalisis yang mensasarkan kejatuhan sebanyak 2.2 juta tong.
Laporan API juga menunjukkan inventori minyak gasoline meningkat sebanyak 2.3 juta tong, manakala inventori minyak penyulingan jatuh sebanyak 2.5 juta tong.
Disebabkan bekalan yang meningkat di Amerika Syarikat, ini telah menyebabkan kejatuhan harga minyak mentah global termasuk Brent-oil pada Selasa.


Fed Turunkan Kadar Faedah Kepada 2.00%!

Matawang dolar Amerika Syarikat mengukuh ke paras tertinggi tujuh minggu berbanding Yen manakala mencecah paras tertinggi tiga bulan berbanding Swiss franc selepas Federal Reserve (Fed) menurunkan kadar faedah sebanyak suku peratus seperti yang dijangkakan serta tidak memberikan gambaran yang jelas untuk unjuran pelonggaran polisi pada masa hadapan.
Mesyuarat FOMC pada awal pagi tadi menyaksikan ahli jawatankuasa memutuskan kadar faedah diturunkan sebanyak 25 mata asas kepada 2.00% daripada 2.25% sebelum ini. Penurunan tersebut merupakan kali kedua dilakukan oleh Fed pada tahun ini.
Prospek terbaru menunjukkan para penggubal polisi menjangkakan kadar faedah akan berada di paras sederhana pada julat yang baru menjelang tahun 2020. Namun, ahli mesyuarat yang berlainan pendirian mengunjurkan beberapa ahli yang memilih untuk kadar faedah diturunkan sekali lagi untuk tahun 2019 ini.
Beberapa penganalisis pasaran turut bersetuju mengatakan keputusan mesyuarat pada kali ini dilihat lebih hawkish berbanding jangkaan pasaran.
 Susulan itu juga, Presiden Amerika Syarikat Donald Trump mengulangi kritikan beliau sebelum ini dan mengatakan bahawa bank pusat dan Jerome Powell tiada keberanian, tidak masuk akal dan tiada visi. Ini nyata menyerlahkan rasa ketidakpuasan hati beliau terhadap keputusan mesyuarat FOMC kerana tidak menepati apa yang beliau hasratkan.
Selain daripada menurunkan kadar faedah, Fed turut mengubah dua kunci utama untuk mengawal keseimbangan polisi utama. Fed telah menurunkan kadar faedah bagi lebihan simpanan bank (IOER) sebanyak 30 mata asas, kepada 1.80%. Kadar tersebut adalah 20 mata asas lebih rendah di bawah julat sasaran, berbanding 15 mata asas sebelum ini.
Fed juga menetapkan kadar penawaran untuk apa-apa operasi keperluan dalam perjanjian pembelian semula bernilai $2.2 trilion, pada 1.70% iaitu 5 mata asas di bawah paras terendah untuk julat sasaran terbaru bagi kadar kadar polisi.
Berbanding dolar Euro, dagangan USD telah mencatatkan penurunan sekitar 50 pips susulan keputusan mesyuarat FOMC dikeluarkan awal pagi tadi dengan melihatkan pengukuhan matawang Amerika Syarikat tersebut.


AUD/USD Rekod Pergerakan Harga Semalam Hampir 800 Pips!

Sentimen berisiko pasaran telah menyaksikan pergerakan volatile harga pada carta pasangan matawang AUD/USD semalam.
Fenomena “flash crash” pada sesi Asia semalam, harga menjunam 300 pips sebelum kembali melonjak semula 370 pips mencapai paras tertinggi harian pada sesi New York sebelum kembali turun 100 pips sebelum dagangan ditutup.
Ini menjadikan jumlah pergerakan harian pada carta AUD/USD semalam hampir mencecah 800 pips hanya dalam 1 hari. Satu pergerakan harga yang tidak normal dan jarang terjadi.
Sentimen berisiko pasaran masih disebabkan faktor wabak Coronavirus COVID-19 yang terus meningkatkan kebimbangan seluruh dunia dan ditambah lagi tekanan krisis perang harga minyak oleh Arab Saudi dan Rusia.
Pada sesi Asia hari ini harga bergerak perlahan di bawah paras 0.66000 dengan matawang dolar Australia masih didagangkan berisiko yang terkesan oleh penularan wabak Coronavirus.
Keyakinan pelabur terhadap matawang US dolar juga masih rendah ekoran dibayangi jangkaan penurunan lebih lanjut kadar faedah oleh Federal Reserve (Fed) untuk mesyuarat dasar monetari yang seterusnya.
 Penurunan harga dijangka akan menuju paras support pada 0.644000 yang merupakan paras sokongan harga pada penghujung Februari lalu.
Namun jika harga kembali membuat kenaikan dan melepasi halangan Moving Average 50 (MA50), harga berkemungkinan kembali menguji paras resistance 0.66700 yang diuji semalam.
Adakah situasi akan bertambah buruk atau ekonomi global akan menemui jalan untuk kembali pulih semula? Pelabur akan kekal berjaga-jaga dalam berdepan ancaman risiko dalam pasaran.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Bertahan Di Atas $1,950, Harga Emas Boleh Capai Semula $2,000?

Pergerakan harga komoditi emas di awal pembukaan minggu ini dilihat masih mendatar menantikan bermulanya sesi New York.
US dolar yang bergerak lemah menuju penghujung minggu lalu selepas Federal Reserve (Fed) menghentikan kenaikan kadar faedah pada mesyuarat FOMC terbaru, telah memberi ruang harga emas meningkat semula dalam pasaran.
Sebelum lonjakan, harga emas pada mulanya susut ke paras terendah 3 bulan susulan pengukuhan US dolar pada reaksi awal mesyuarat FOMC dengan isyarat hawkish oleh Fed untuk dasar monetari selanjutnya.
Situasi ini dapat diperhati pada carta harga XAU/USD yang mengukur nilai emas berbanding US dolar dengan kejatuhan harga pada Khamis lalu mencecah 1925.00.
Namun lonjakan kembali diperlihatkan untuk harga melepasi semula zon 1950.00 sehingga mencapai ketinggian sekitar 1967.00 pada Jumaat lalu.
Harga sedikit berundur turun di penutup sesi terakhir minggu tersebut sebelum pergerakan harga mendatar di awal minggu ini meniti di atas zon 1950.00.
Juga paras sokongan Moving Average 50 (MA50) pada rangka masa 1 jam di carta XAU/USD itu diuji yang dilihat menyokong harga bertahan dari susut lebih rendah.
Sekiranya lonjakan berjaya dipamerkan semula, rintangan di paras 1970.00 minggu lalu akan kembali diuji lagi sebelum kenaikan diteruskan menuju zon tumpuan 1980.00.
 Seterusnya, barulah harga emas akan sasarkan untuk mencapai parsa 2000.00 semula sekiranya US dolar kekal bergerak lemah dalam pasaran.
Namun, dengan isyarat hawkish dari Fed yang boleh mengukuhkan US dolar, pelabur emas bersedia untuk penurunan harga yang boleh berlaku.
Jika harga mula susut di bawah zon 1950.00 setelah melepasi sokongan MA50, ini akan menjadi amaran awal buat pelabur untuk penurunan yang lebih rendah.
Paras terendah minggu lalu pada 1925.00 berkemungkinan akan dicecah kembali oleh harga pada minggu ini dan tidak mustahil untuk melepasinya.
Kejatuhan berterusan harga emas dilihat boleh mencecah hingga ke sekitar 1900.00 yang merupakan antara paras tumpuan harga sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kaw-Kaw GBP/USD Junam Minggu Lepas, Dah Cecah Paras $1.1800

US dolar yang mengekalkan pengukuhan sehingga ke penutup sesi dagangan minggu lalu telah mendorong mata wang Pound menyusut sehingga ke paras terendah yang pernah dicecah pada sesi dagangan bulan Julai yang lepas.
Pelabur bakal menantikan terbitan data yang akan memberikan tindak balas kepada mata wang US dolar iaitu terbitan data pembuatan dan perkhidmatan (PMI) dan juga bacaan pertumbuhan ekonomi suku kedua Amerika Syarikat (AS).
Selain itu, pelabur bakal memantau perbincangan pada acara tumpuan tahunan simposium Jackson Hole yang akan menghimpunkan orang-orang yang penting dalam pasaran kewangan global seperti gabenor bank pusat, menteri kewangan dan lain-lain.
Manakala bagi mata wang Pound pula, pelabur bakal menantikan terbitan data pembuatan dan Perkhidmatan UK (PMI) pada Selasa untuk penilaian prestasi semasa ekonomi UK setelah diancam inflasi yang memuncak.

Memantau pergerakan harga pada carta harga pasangan mata wang GBP/USD pada minggu lalu, harga telah menjunam sehingga dagangan penghujung minggu menyaksikan paras terendah terbaru 5 minggu telah dicatatkan.
Sejak data inflasi UK diterbitkan pada Rabu lalu, harga telah menunjukkan penurunan sehingga melepasi paras sokongan pada 1.2000 dan sesi New York pada Jumaat telah menyaksikan harga susut sehingga ke zon support 1.18000 seperti dijangkakan penganalisis.
 Setelah penurunan harian sekitar 140 pips dicatatkan pada Jumaat lalu ke paras 1.18000, harga dilihat telah mendatar di sekitar tersebut sehingga bersambung pada pembukaan dagangan awal minggu ini.
Pelabur akan kekal menilai pergerakan harga untuk berada dalam trend bearish di mana harga masih bergerak di bawah paras halangan Moving Average 50 (MA50) pada rangka masa 1 jam di carta GBP/USD dengan jangkaan penurunan harga bakal diteruskan lagi minggu ini.
Sekiranya harga berjaya meneruskan lagi penyusutan melepasi zon support 1.18000, harga bakal mencatatkan paras terendah terbaru 6 minggu dengan sasaran seterusnya adalah untuk menuju sekitar 1.16000.
Namun sekiranya sekali lagi harga melantun dari zon 1.18000, harga dijangkakan bakal menguji paras halangan MA50 terlebih dahulu dan juga rintangan pada 1.18800 dan 1.19400 sebelum pelabur menilai petunjuk bagi perubahan trend bullish.
Seterusnya, untuk kenaikan lebih tinggi yang diteruskan, harga bakal menguji semula paras 1.2000 pula yang dijangka akan membentuk zon SBR (support become resistance) terbaru buat harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


BoE Umum Kenaikan Kadar 25 Mata Asas Sambil Beri Amaran, Ini Perkara Perlu Diketahui ‘Trader’!

Bank of England kekal dengan keputusan dengan kenaikan beransur-ansur dalam kadar faedah pada Khamis seiring dengan tindakan bank pusat lain yang mengambil tindakan segera. Walaubagaimanapun memberi penekanan bahawa mereka bersedia untuk mengambil tindakan ‘terpaksa’ jika perlu untuk menghilangkan bahaya yang dapat ditimbulkan dengan kenaikan inflasi.
Sehari selepas Rizab Persekutuan A.S. menaikkan kadar dengan bacaan terpantas sejak 1994 iaitu sebanyak 75 mata asas, BoE pula lebih cenderung untuk menaikkan kadar bank sebanyak 25 mata asas lagi dengan amaran bahawa ekonomi Britain akan menyusut pada sukuan April-Jun.
Jawatankuasa Dasar Monetari mengundi (6-3) kenaikan 25 mata asas dalam Kadar Bank kepada 1.25%. Pecahan ini adalah sama seperti pada Mei dengan minoriti mengundi untuk kenaikan 50 mata asas.
Kadar penanda aras British kini berada pada tahap tertinggi sejak Januari 2009, apabila ia mengurangkan kos pinjaman ketika krisis kewangan global melanda. Ia adalah kali kelima BoE menaikkan kadar sejak Disember apabila ia menjadi bank pusat utama pertama yang mengetatkan dasar monetari berikutan pandemik COVID-19.
 Waima begitu beberapa pengkritik berkata ia bergerak terlalu perlahan untuk menghentikan kenaikan inflasi daripada terus berakar dan merosakkan ekonomi dalam jangka panjang.
Dalam hari yang tidak menentu bagi mata wang British, sterling menyusut selepas Bank of England (BoE) menaikkan kadar faedah sebanyak 25 mata asas (bps), mengelirukan ramalan sesetengah peserta pasaran yang menjangkakan kenaikan yang lebih besar untuk melawan inflasi yang melonjak tinggi.
Disisi lain, Bank Negara Switzerland (SNB) menyertai bank pusat lain dalam mengetatkan dasar monetari dengan kenaikan kadar pertamanya dalam 15 tahun, meningkatkan kadar polisinya kepada -0.25% daripada -0.75% yang telah digunakan sejak 2015.
Franc Switzerland melonjak ke paras tertinggi dua bulan berbanding euro dan ditetapkan cemerlang berbanding US dolar sejak Januari 2015.


Apa Terjadi Pada USD Selepas Laporan Data Pekerjaan NFP Jumaat Lalu?

Matawang dolar Amerika Syarikat diniagakan stabil pada permulaan dagangan minggu ini. Laporan data pekerjaan NFP pada Jumaat lalu yang mempengaruhi pergerakan volatile harga bagi matawang USD dilihat mengeluarkan bacaan yang bercampur-campur.
Jumlah pertambahan pekerjaan untuk bulan Mac adalah kukuh dengan mencatatkan 196,000 pekerjaan berbanding jangkaan kenaikan kepada 172,000 daripada bacaan 33,000 yang telah dikemaskini untuk bulan Februari lalu.
Namun, purata pendapatan di Amerika Syarikat untuk bulan Mac merosot apabila mencatatkan bacaan penurunan 0.1% daripada 0.4% pada bulan Februari dan meleset daripada jangkaan penurunan 0.3% oleh pasaran. Perubahan pada bacaan data ini akan mempengaruhi bank pusat untuk keputusan langkah kenaikan kadar pada tahun ini.
Sementara kadar pengangguran di Amerika Syarikat pula kekal di paras 3.8% seperti bacaan sebelum ini.
Turut dikeluarkan bersama laporan pekerjaan NFP adalah laporan pekerjaan di Kanada. Kadar pekerjaan di Kanada dilihat merosot apabila mencatatkan penurunan -7,200 pekerjaan untuk Mac tahun ini selepas membuka peluang pekerjaan kepada 55,900 orang pada bulan sebelumnya.
 Ini adalah penurunan pertama sejak Ogos tahun lalu terutamanya pada posisi pekerjaan tetap. Manakala kadar pengangguran di Kanada masih kekal di paras 5.8% seperti sebelumnya.
Perkembangan pada rundingan Amerika Syarikat dan China pula, rundingan dilihat tidak akan berakhir dalam masa terdekat ini dan tumpuan pasaran akan beralih ke Eropah pada minggu ini.
Wakil rundingan dari Amerika dan China menyimpulkan hasil rundingan mereka pada Jumaat dan akan menjadualkan semula proses rundingan pada minggu ini bagi mendapatkan kesepakatan untuk serangan tarif yang berlarutan berbulan-bulan lamanya.
Beralih pada perkembangan Brexit pula, Perdana Menteri Britain, Theresa May meminta Brussels untuk menangguhkan tarikh pengunduran Brexit sehingga 30 Jun untuk sedikit tempih bagi persediaan menghadapi pengunduran dari Kesatuan Eropah nanti.
Dengan itu, Pound antara matawang yang diniagakan lemah pada Jumaat lalu oleh sebab faktor Brexit masih memberi tekanan terhadap matawang British tersebut.
Terus ikuti perkembangan isu ekonomi semasa untuk memantau pasaran kewangan untuk minggu ini pula. Dan jangan lupa untuk memberi tumpuan pada data-data ekonomi penting sepanjang minggu ini.


Harapan Permintaan Fizikal Dari India, Harga Emas Meningkat

Harga emas naik dalam pasaran Asia pada hari ini dengan harapan permintaan emas fizikal di India semasa hari raya akan meningkat dan tumpuan pelabur terhadap risiko politik seiring dengan kejatuhan sedikit dalam matawang dolar U.S.

Pasaran hadapan emas bagi bulan Disember di Comex NYMEX meningkat 0.28% kepada $1,298.83 per auns.
Walaubagaimanapun, harga emas jatuh pada hari Selasa berikutan pengukuhan dolar U.S disebabkan laporan data ekonomi yang positif melebihi jangkaan dan spekulasi calon pengganti kerusi pengerusi Fed.
 Harga emas terus jatuh dibawah paras $1,300 pada hari Selasa selepas pengukuhan dolar berikutan pertumbuhan ekonomi U.S yang positif bagi suku tahun ketiga.
Berdasarkan laporan oleh Jabatan Statistik U.S harga import meningkat 0.7% pada bulan lepas berbanding 0.6% pada bulan Ogos. Namun jangkaan penganalisis hanya menjangkakan kenaikan sebanyak 0.5% .
Pengeluaran Industri U.S pula meningkat 0.3% pada bulan September berikutan pengeluaran pembinaan dan perkhidmatan yang semakin pulih rentetan daripada badai Harvey dan Irma yang menimpa pada bulan lepas. Pengeluaran pembuatan pula meningkat 0.1% pada bulan September.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.


Adakah kita akan melihat harga petrol yang lebih murah untuk Ogos nanti?

Harga minyak mentah hari ini dilihat menurun akibat lebihan minyak dan dijangka perkara ini akan berterusan dalam inventori minyak mentah malam esok.
Harga minyak mentah meneruskan penurunan sebanyak 1% berbanding semalam disebabkan oleh supply yang berlebihan.
 Minyak Mentah 15 minit
“Harga yang didagangkan kelihatan lebih volatile pada waktu pasaran Asia, pelabur dan pedagang masih dalam keadaan menanti ke manakah harga akan pergi. Ia dilihat seperti hujung pisau antara optimistik dan pesimistik.” Kata Ben Le Brun, penganalisa OptionExpress Sydney.
Pasaran masih menantikan data saham minyak mentah Amerika Syarikat untuk arah yang lebih jelas. Data tersebut akan dikeluarkan pada selasa dan rabu, waktu Amerika.


Analisis Teknikal EUR/USD – Timeframe H1 – 10/04/2018

Seperti jangkaan, EUR/USD mula membuat kenaikan semalam dengan kenaikan hampir 60 pips dan dijangkakan kenaikan akan berterusan sekiranya ia masih tidak breakout previous HL yang terbentuk semalam sekitar harga 1.2260.
 Peluang retracement yang boleh diperhatikan adalah sekitar 1.2300 atau lebih rendah 1.2285 sebelum ia membuat kenaikan. Dan jika breakout Key Resistance 1.2340, target bullish seterusnya yang berpotensi dicapai adalah 1.2280. Oleh itu, kebarangkalian masih tinggi ke arah kenaikan ketika ini selagi ia tidak breakout 1.2260.
Walaubagaimanapun, sekiranya harga EUR/USD tidak breakout Key Support/Key Resistance hari ini, ia berkemungkinan akan sideways bagi membentuk pattern sebelum bullish atau sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI